title: Aleksis Kiven koulu

text: Aleksis Kiven peruskoulun rakennuksen suunnitteli kaupunginarkkitehti Gunnar Taucher. Se oli sanomalehtien mukaan ”Suomen komein koulurakennus” ja valmistui 1. lokakuuta 1934. Koulu mainittiin pohjoismaiden suurimpana aina 1950-luvulle asti, ja enimmillään oppilasmäärä oli 1950-luvulla noin 2 500 oppilasta. Koska koulu aloitti toimintansa Aleksis Kiven satavuotisjuhlan aikoihin, sen nimeksi virallistui Aleksis Kiven kansakoulu. Aleksis Kiven Peruskoulu oli myös ensimmäinen Suomalainen koulu, jossa oppilaille oli oma suihku ja jossa tuettiin erityisvaikeuksia omaavia oppilaita.


title: Aleksis Kiven koulu

text: Neuvostoliiton koneet pommittivat Kalliota aivan jatkosodan alussa heinäkuun 7. päivän aamuna 1941 ja Aleksis Kiven koulun naapurustoon osui useita pommeja. Yksi pommeista osui eteläpäädyn kattoon. Vesikatto ja ullakkokerros vaurioituivat ja itäjulkisivun ikkunoista särkyi suurin osa. Suuremmat vauriot syntyivät jatkosodan loppuvaiheissa 26. ja 27. päivien välisenä yönä helmikuussa 1944 Helsingin suurpommituksissa. Silloin rakennuksen eteläpäätyyn lähes samaan paikkaan kuin kesällä 1941 osui tuhoisampi pommi, joka romahdutti kaksi ylintä kerrosta noin 20 metrin matkalta. Rakennus korjattiin alkuperäiseen asuunsa melko nopeasti ja koulu saattoi jatkaa toimintaansa.


title: Aleksis Kiven koulu

text: Vuonna 1977 peruskoulu-uudistuksen yhteydessä Aleksis Kiven kansakoulusta tuli Aleksis Kiven ala-aste. Vuonna 1982 se yhdistettiin Kallion yläasteen kanssa yhtenäiseksi peruskouluksi, ja siitä lähtien on ollut käytössä koulun nykyinen nimi, Aleksis Kiven peruskoulu.


title: Aleksis Kiven koulu

text: Koulussa alkoi mittava, kaksi vuotta kestävä peruskorjaus vuonna 2017.


title: Aleksis Kiven koulu

text: Yläluokilla ilmaisutaito on yksi valinnaisaineista 8. ja 9. luokilla. Kahdeksannet luokat toteuttavat vuosittain teatteriproduktion. Koulu teki ennen yhteistyötä Kaupunginteatterin kanssa, mutta nykyisin koulu on yhteistyössä kaupungin eri taidelaitosten kanssa.


title: Aleksis Kiven koulu

text: Koulussa toimii myös kuvataideluokka, jolle valitut oppilaat opiskelevat kuvataidetta 7. luokalla kolme tuntia ja 8. ja 9. luokilla neljä tuntia viikossa. Myös alakoulun 3. luokalta alkaa kuvataidepainotus, johon haetaan soveltuvuuskokeella.


title: Sonic Origami

text: Sonic Origami on Uriah Heepin syyskuussa 1998 julkaistu kahdeskymmenes studioalbumi, joka jatkaa "Sea of Light" -albumin progressiivisen rockin linjaa. Levyllä jatkaa sama kokoonpano kuin kolmella edellisellä studioalbumilla; Mick Box, Bernie Shaw, Trevor Bolder, Phil Lanzon ja Lee Kerslake. Albumi jäi Kerslaken viimeiseksi Uriah Heep -albumiksi.


title: Sonic Origami

text: Aloituskappale ”Between Two Worlds” on omistettu yhtyeen edesmenneille jäsenille David Byronille ja Gary Thainille.


title: Ill (Ranska)

text: Ill on Reinin sivujoki, joka sijaitsee koko pituudeltaan Alsacen alueella Ranskassa. Illin lähde sijaitsee Juravuoristossa, pienessä Winkelin kunnassa Haut-Rhinin departementissa. Illin juoksusuunta on pääosin koillinen. Sen sivujokia ovat muun muassa Largue, Doller, Thur, Lauch, Fecht, Giessen, Andlau, Ehn ja Bruche.


title: Ill (Ranska)

text: Tärkeimmät Illin varrella sijaitsevat paikkakunnat ovat Altkirch, Mulhouse, Colmar, Sélestat ja Strasbourg. Strasbourgin seudulla joki jakaantuu useaksi haaraksi. Strasbourgin vanhakaupunki sijaitsee Illin saarella. Ill laskee Reiniin heti Strasbourgin pohjoispuolella, Offendorfin kunnan alueella.


title: Kola

text: Kola voi tarkoittaa seuraavia asioita:


title: LinuxQuestions.org

text: LinuxQuestions.org (yleisesti lyhennettynä LQ) on englanninkielinen yhteisöpohjainen sivusto Linux-käyttäjille. Kesäkuuhun 2007 mennessä sivustolle oli rekisteröitynyt yli 300 000 jäsentä. Jerymy Garcian vuonna 2000 perustama LinuxQuestions.org on yksi suosituimmista ilmaisohjelmiin liittyvistä yhteisöistä. Sivusto tunnetaan parhaiten auttavaisuudestaan.


title: LinuxQuestions.org

text: LinuxQuestions.org-sivuston suosituin osa on foorumi, jossa Linux-käyttäjät voivat jakaa tietämystään ja kokemuksiaan. Linux-aloittelijat voivat kysyä kysymyksiä ja kokeneet Linux-käyttäjät voivat neuvoa ongelmissa. Aiheita ovat muun muassa Linuxin turvallisuus, asentaminen ja verkkoon liittyvät asiat. Tällä hetkellä foorumi jakautuu seuraaviin osiin: LinuxQuestions.org, Linux, Enterprise Linux, Other *NIX Forum, Non-*NIX Forums. Tammikuuhun 2007 mennessä foorumeilla oli jo yli 2,5 miljoonaa viestiä.


title: LinuxQuestions.org

text: 5. maaliskuuta 2004 LinuxQuestions.org perusti oman wiki-sivuston, josta on tarkoitus tulla Internetin laajin Linuxiin keskittyvä sivusto. Ohjelmisto, jota tähän tehtävään käytetään, on MediaWiki.


title: LinuxQuestions.org

text: LinuxQuestions.org-sivustolla on osio, jolta voi ladata levykuvatiedostoja Linuxin asentamista ja LiveCD:itä varten. Latausosion, wikin ja foorumin lisäksi sivustolla ovat seuraavat osiot:Huolimatta kasvustaan LinuxQuestions.org on vieläkin pääasiassa yhden henkilön ylläpitämä; Jeremy Garcia, omistaja ja perustaja, yhdessä moderaattoreiden kanssa ylläpitää sivustoa. LQ on aktiivinen yhteisö. Tämä näkyy konkreettisesti siinä, että LinuxQuestions.org-sivusto on edustettuna usein monissa konferensseissa, näyttelyissä sekä messuilla, pääasiassa vain Yhdysvalloissa. Edustusta erilaisissa tilaisuuksissa on kuitenkin ollut myös Isossa-Britanniassa ja Kanadassa.


title: Peter Graves

text: Peter Graves (oik. Aurness, 18. maaliskuuta 1926 Minneapolis, Minnesota – 14. maaliskuuta 2010 Los Angeles, Kalifornia) oli yhdysvaltalainen näyttelijä. Hän tuli tunnetuksi tähtiroolillaan televisiosarjassa "Vaarallinen tehtävä".


title: Peter Graves

text:
Graves syntyi Minneapolisissa, Minnesotassa, Ruth- ja Rolf-nimisten vanhempien pojaksi. Näyttelijä James Arness oli hänen vanhempi veljensä. Graves opiskeli Southwest High Schoolissa ja Minnesotan yliopistossa. Hän nai vuonna 1950 Joan Endressin, jonka kanssa hän sai kolme tytärtä.
Graves esiintyi myös lukuisissa tunnetuissa elokuvissa, joiden joukossa ovat "Viiden miehen armeija" (1969), "Hei, me lennetään!" (1980), "Pikku karkulainen" (1982) ja "Hei, taas me lennetään!" (1982). Hänet palkittiin Golden Globella vuonna 1971 suorituksestaan Jim Phelpsinä "Vaarallisessa tehtävässä". Hän oli roolistaan ehdolla myös Emmy-palkinnon saajaksi. Vuonna 1997 hän oli osa tekijäjoukkoa, joka sai parhaan asiaohjelman Emmyn televisiodokumentista "Judy Garland: Beyond the Rainbow". Hän oli kyseisen dokumentin juontaja. Syksyllä 2009 Graves sai tähden Hollywood Walk of Famelle.


title: Ojat on rajat

text: Ojat on rajat on poprock-yhtye Aknestikin esikoisalbumi, joka julkaistiin 24. huhtikuuta 1991 levymerkillä Poko Rekords. Levy on äänitetty SM-studiolla Oulussa julkaisuvuoden tammikuussa. Ari Vaahtera on tuottanut, äänittänyt ja miksannut sen.


title: Ojat on rajat

text: Levykannen tekijät ovat Tappo & JT. Kannessa komeilevat Kikleeni ja Kökleeni.


title: Ojat on rajat

text: Kaikki kappaleet kirjoittaneet Jukka Takalo ja Kai Latvalehto.


title: Syvät veet

text: Syvät veet on poprock-yhtye Aknestikin EP-levy, joka julkaistiin 8. toukokuuta 1992 levymerkillä Poko Records.


title: Syvät veet

text: Kappaleet kirjoittaneet Jukka Takalo ja Kai Latvalehto, ellei toisin mainittu.


Punaisen Ristin ja Punaisen Puolikuun yhdistysten kansainvälinen liitto ( eli IFRC) toimii Punaisen Ristin ja Punaisen Puolikuun kansallisten yhdistysten keskusjärjestönä. Se perustettiin vuonna 1919, jolloin sen nimi oli "Punaisen Ristin kansainvälinen liiga" (). IFRC:n tehtäviin kuuluu kansainvälisen Punaisen Ristin liikkeen katastrofiavun koordinoiminen luonnonkatastrofeissa. IFRC muodostaa yhdessä Punaisen Ristin kansainvälisen komitean ja 186 kansallisen yhdistyksen kanssa Punaisen Ristin ja Punaisen Puolikuun kansainvälisen liikkeen.


title: Punaisen Ristin ja Punaisen Puolikuun yhdistysten kansainvälinen liitto

text: Järjestön päämaja sijaitsee Sveitsissä, Geneven lähellä Vernierissä.


title: Punaisen Ristin kansainvälinen komitea

text: Punaisen Ristin kansainvälinen komitea ( eli ICRC, eli "CICR") on Sveitsin Genevessä kotipaikkaansa pitävä humanitaarinen järjestö. Komiteaan kuuluu 25 jäsentä, jotka ovat Sveitsin kansalaisia. Se nimittää uusia jäseniä, kun edelliset eroavat tai kuolevat. Komitea on perustettu 1863 sveitsiläisen liikemies ja humanisti Henri Dunant’n johdolla. Se on saanut Nobelin rauhanpalkinnon 1917, 1944 ja yhdessä Punaisen Ristin ja Punaisen Puolikuun yhdistysten kansainvälisen liiton kanssa 1963. ICRC on yksi harvoista kansainvälisesti tunnustetuista ei-valtiollisista organisaatioista. Sen asema perustuu Geneven sopimuksiin, jotka ovat yksi kansainvälisen humanitaarisen oikeuden perusasiakirjoista ja joista käytetään usein myös nimitystä ”sodan lait” ("jus in bello").


title: Johtava piispakunta

text: Johtava piispakunta (engl. "Presiding Bishopric") on Myöhempien aikojen pyhien Jeesuksen Kristuksen kirkossa ja eräissä muissa mormonistisissa yhteisöissä korkein Aaronin pappeutta johtava elin. Se koostuu johtavasta piispasta ja kahdesta tämän kutsumasta neuvonantajasta. Kirkon muiden piispojen tapaan ensimmäisen piispakunnan jäsenet ovat ylipappeja Melkisedekin pappeudessa. Johtava piispakunta lasketaan kirkon yleisauktoriteetteihin.


title: Johtava piispakunta

text: Kirkon johtavan piispakunnan tehtävänä on kirkon ajallisista asioista (kuten kiinteisöt ja sijoitukset) huolehtiminen sekä piispojen toiminnan ohjaaminen ja koordinointi. Yhdessä ensimmäisen presidenttikunnan ja kahdentoista apostolin koorumin kanssa johtava piispakunta muodostaa kirkon kymmenysneuvoston, joka vastaa kymmenysvarojen käytöstä. Johtava piispakunta vastaa myös osaltaan Aaronin pappeuden koulutusohjelmasta, vaikka päävastuu tästä onkin Nuorilla miehillä.


title: Johtava piispakunta

text: Johtava piispakunta muodostaa myös yhdessä kahdentoista ylipapin kanssa kirkon yleisneuvoston, jonka tehtävänä on kurittaa ja mahdollisesti jopa erottaa kahdentoista apostolin koorumin ja ensimmäisen presidenttikunnan jäseniä. Tämä neuvosto on kuitenkin kokoontunut vain kahdesti, vuosina 1838 ja 1844, eikä sillä yleensä katsota olevan merkitystä kirkon nykyisessä hallinnossa.


title: Saihat

text: Saihat (myös Syhat tai Sayhut, ) on kaupunki Saudi-Arabian itäisessä aš-Šarqiyyan maakunnassa, Persianlahden rannalla. Vuoden 2010 väestönlaskennan mukaan kaupungin väkiluku oli 75 794.


title: Saihat

text: Kaupungin kuvernöörinä toimii Muhammad bin Fahd. Varhaisimmat maininnat kaupungista ovat 1600-luvulta.


title: Caroline

text: Caroline on naisen nimi. Nimen suomalainen muoto on Karoliina.


title: Caroline

text: Suomessa nimi Caroline on Väestörekisterikeskuksen tietojen mukaan annettu elokuuhun 2018 mennessä noin 1630 henkilölle, joista hieman yli puolet on 1980- ja 1990-luvuilla syntyneitä. Vuodesta 2020 lähtien Carolinen nimipäivä on suomenruotsalaisen kalenterin mukaan 20. toukokuuta.Caroline on ollut seuraavien Britannian kuninkaallisen laivaston alusten nimi:


title: Citizen Watch

text: Citizen Watch Co. on japanilainen yritys ja yksi maailman suurimmista kellovalmistajista. Kellotehdas on alun perin perustettu nimellä "Shokosha Watch Research Institute" vuonna 1918. Nykyisen nimensä se otti 28. toukokuuta 1930. Nimi on peräisin vuonna 1924 myyntiin tulleesta taskukellosta.


title: Citizen Watch

text: Citizen on tunnettu muun muassa Eco-Drive -kelloistaan, jotka toimivat aurinkopaneelilla.


title: Citizen Watch

text: Perinteisten analogisten kellojen ohella toinen tunnettu Citizenin kellotyyppi on Ana-Digi, joissa on analogisen osoitinnäytön alapuolella pieni digitaalinen näyttö. Alkuperäisessä Ana-Digissä digitaalinen näyttö oli isompi, ja pienempi analoginäyttö sijaitsikin alapuolella. Citizen käänsi nämä toisinpäin huomattuaan osoitinnäytön paremman käytännöllisyyden (esimerkiksi auringonvalossa). Digitaalinäytössä on monia toimintoja kellonajan näyttämisen lisäksi, esim. päivämäärä, herätys, sekä sekuntikello. Kellotaulun sisällä digitaalinäytön yläpuolella on pieniä polttimoita, joilla näytön voi valaista pimeässä. Joidenkin lähteiden mukaan se on ainakin jollain aikavälillä suomen myydyin ja suosituin kello.


title: Citizen Watch

text: Kellojen lisäksi Citizen valmistaa myös taskulaskimia sekä esimerkiksi kannettavia televisioita ja tietokoneiden tulostimia.


title: Citizen Watch

text: Citizen osti yhdysvaltalaisen Bulovan vuonna 2008, kasvaen samalla maailman suurimmaksi kellovalmistajaksi.


title: Laurel Blair Salton Clark

text: Laurel Blair Salton Clark (10. maaliskuuta 1961 – 1. helmikuuta 2003) oli lääketieteen tohtori, Yhdysvaltain merivoimien kapteeni ja Nasan astronautti. Hän sai surmansa avaruussukkula Columbian onnettomuudessa, lennolla STS-107, toimiessaan avaruussukkulalennolla asiantuntijana.


title: Laurel Blair Salton Clark

text: Clark syntyi Amesissa Iowassa, mutta piti Wisconsinin Racinea kotikaupunkinaan. Hän valmistui William Horlick High Schoolista 1970 ja sai luonnontieteen kandidaatin tutkinnon eläintieteessä Wisconsinin–Madisonin yliopistosta 1983. Lääketieteen tohtoriksi Clark valmistui samasta yliopistosta vuonna 1987.


title: Laurel Blair Salton Clark

text: Clark oli naimisissa. Aviomiehensä Jonin kanssa heillä on yhteinen poika, Iain. Clark harrasti sukellusta, retkeilyä, pyöräilyä, laskuvarjohyppäämistä, lentämistä ja matkustelua. Hän oli myös Gamma Phi Beta -sisarkunnan jäsen.


title: Sōbetsu

text: Sōbetsu () on Japanin kunta Hokkaidōn saarella Iburin yleiskehitystoimiston Usun piirikunnassa. Se sijaitsee sisämassa Muroranin pohjoispuolella Tōyajärven itärannalla. Sōbetsun alueella kohoavat Usun ja Shōwa-shinzanin tulivuoret. Kunnassa on 2 622 asukasta (vuonna 2017) ja sen pinta-ala on 205,01 neliökilometriä.


title: Suomen animeunioni

text: Suomen Animeunioni on kommunikaatiokanava monien Suomen paikallisesti toimivien animeyhdistyksien välillä. Unioniin kuuluvat yhdistykset toimivat itsenäisesti mutta unioni pyrkii organisoimaan yhteisiä asioita ja intressejä. Tällaisia ovat muun muassa erilaisten tapahtumien järjestäminen ja niissä mukana olo, mediakontaktit sekä yhteiset kampanjat.


title: Suomen animeunioni

text: Animeunioni toimii pääasiassa Internetin välityksellä, mutta aika ajoin se järjestää myös kokouksia ja vapaamuotoisempia yhteisiä tapaamisia. Animeunionin jäsenyhdistykset toteuttavat yhteistyössä erilaisia palveluja ja tapahtumia. Tunnetuin yhteisistä tapahtumista on Animecon.


title: Suomen animeunioni

text: Otakut on Espoossa toimiva Teknillisen Korkeakoulun Ylioppilaskunnan yhteydessä oleva animeyhdistys, joka perustettiin toukokuussa 1996. Otakut lienee näin ollen vanhin alan yhdistys Suomessa.


title: Suomen animeunioni

text: Tampereen seudun Anime- ja mangayhteisö Hidoi ry on vuonna 2000 perustettu Tampereella vaikuttava järjestö.


title: Suomen animeunioni

text: Turun Animeseura ry, nykyiseltä nimeltään Turun Anime- ja Mangaseura Senpai ry on turkulainen animeseura, joka on perustettu 10. joulukuuta 1999 ja jonka ensimmäinen aktiivinen toimintavuosi oli 2000. Turun Animeseura on Turun yliopiston ylioppilaskunnan alayhdistys. Perustajajäsenet ovat Simo ja Petra Suntila, Natalie Prévost sekä Jani Achrén. Perustajajäsenet muodostivat myös ensimmäisen hallituksen. TAS on yksi Suomen ensimmäisistä japanilaisen animaation, sarjakuvan ja populaarikulttuurin harrastamiseen keskittyneitä yhdistyksistä.


title: Suomen animeunioni

text: Turun Animeseura omistaa oikeudet Animecon-nimeen. Ensimmäinen Animecon järjestettiin Turussa vuonna 1999 Finnconin yhteydessä.


title: Suomen sisällissodan valkoisten ilmavoimat

text:
Ilmavoimat oli valkoisen armeijan ilmatiedusteluun käytetty sotilasosasto. Ilmavoimien päällikkö oli 12. maaliskuuta 1918 alkaen ruotsalainen kapteeni John-Allan Hügerth. Hän oli suoraan yleisesikunnan päällikön alaisuudessa. Hänet syrjäytti myöhemmin saksalainen kapteeni Carl Seber, joka oli suoraan päämajoitusmestarin alaisuudessa.
Suomen sisällissodan lopussa valkoisen armeijan ilmavoimat oli jaettu Antrean, Lappeenrannan ja Tampereen osastoon sekä Uttiin perustettuun lentokouluun.


text: Kolhon kentältä tehtiin tiedustelulentoja Muroleen rintamalle. Näiltä lennoilta saatiin esimerkiksi tieto vihollisen perääntymisestä Muroleen vahvoista taisteluasemista. Maaliskuun 19. lentotoiminta keskittyi Tampereen seudulle, jossa koneita käytettiin pienien pommien ja lentolehtisten pudottamiseen Tampereen kaupunkialueelle.


text: Maaliskuun lopulla Antreaan perustettiin lento-osasto, mutta sen kaluston heikon kunnon johdosta osaston ruotsalaiset lentäjät eivät uskaltautuneet niillä ilmaan. Antrean osaston saatua Viipurin suojeluskuntakapteeni K. Torikan avulla neljä suksilla varustettua Nieuport-konetta venäläisine lentäjineen pääsi tiedustelutoiminta Antrealtakin vaatimattomasti käyntiin.


text: Sodan syttyessä oli Suomeen ili Venäjän asevoimista tullut kaksi suomalaista sotilaslentäjää. Aliluutnantti Valfrid Nykänen jäi sodan alussa ollessaan matkalla kohti valkoisten joukkoja Hämeenkyrössä punaisten vangiksi ja murhattiin. Luutnantti Väinö Mikkola joutui myös joutui myös punaisten vangiksi Helsingissä. Hän vapautui vasta saksalaisten huhtikuussa 1918 vallatua Helsingin.


text: Ilmavoimilla oli ainakin sodan alussa vain ulkomaalaisia ohjaajia, joista kahdeksan oli ruotsalaisia. Tähystäjinä toimivat kolme ruotsalaista, yksi tanskalainen ja yksi suomalainen, Arvi Pajunen. Antreassa oli osin pidätettyinä, osin lentäjinä neljä Venäjältä loikannutta sotilaslentäjää. Maaliskuun lopussa ilmavoimiin liittyi uusia lentäjiä, m.m. tanskalaisen lentäjäluutnantti Knut von Clausson-Kaasin ja Saksasta jääkärilentäjäluutnantti Bertel Efraim Mårtensonin. Mårtenson suoritti sodan aikana tiedustelulentoja Viipuriin ja Karjalankannakselle. Hänen asemapaikkansa oli sodan ajan Antrean lentoasema.


text: Valkoisen armeijan ilmavoimat menetti viisi miestä sodassa, joista 2 ruotsalaista lentäjää, 2 suomalaista tähystäjää (m.m. Sigurd Nylund) ja saksalainen lentäjäluutnantti von Bülow.


title: Normaalibiografia

text:
Normaalibiografialla tarkoitetaan yleisesti hyväksyttyä ja "normaalina" pidettyä ihmisen elämänkaarta. Normaalibiografia on vaihdellut ajasta ja kulttuurista riippuen.
Teollisen ajan länsimaisena normaalibiografiana pidetään yleisesti seuraavaa mallia:


title: Normaalibiografia

text: Peter Büchner on kuvannut muuttunutta saksalaista lapsuutta normaalibiografiakäsitteen avulla (Normalbiographie). Normaalibiografia on historiallisesti spesifi elämäkerrallinen malli, jolla voidaan kuvata jonkun sukupolven edustajien elämänkaaren yhteisiä piirteitä. Malli ei ole mitenkään universaali; esimerkiksi luokka-asemaltaan erilaisten perheitten lapsilla voi olla hyvinkin erilainen lapsuus. Normaalibiografian avulla pyritään yleisten tendenssien kuvaukseen.


title: Pascal Leclaire

text: Pascal Leclaire (s. 7. marraskuuta 1982 Repentigny, Quebec) on kanadalainen uransa lopettanut jääkiekkomaalivahti. Hän kärsi pahoista lonkkavaivoista, joiden takia hän joutui lopettamaan uransa jo alle 30-vuotiaana. Hänen viimeiseksi seurakseen ennen uransa lopettamista jäi NHL-seura Ottawa Senators.


title: Pascal Leclaire

text: Leclaire pelasi QMJHL-junioriliigassa Halifax Mooseheadsissä ja Montreal Rocketissa 1998–2002. Columbus Blue Jackets kiinnostui Leclairen kyvyistä, ja varasi hänet ensimmäisellä kierroksella . Vielä yhden QMJHL-kauden jälkeen Leclaire siirtyi Blue Jacketsin farmijoukkueeseen Syracuse Crunchiin AHL:ään. Ennen työsulkua hän sai kokeilla parin ottelun verran pelaamista NHL:nkin puolella.


title: Pascal Leclaire

text: Kausi 2007–2008 oli Leclairelle loistava. Hän torjui kauden aikana yhdeksän nollapeliä, joka oli uusi Columbuksen ennätys. Leclaire oli koko NHL:n nollapelitilastoissa liigan toiseksi paras. Kauden jälkeen Columbus teki Leclairen kanssa kolmen vuoden jatkosopimuksen. Leclaire tippui kuitenkin Columbuksen kakkosmaalivahdiksi kaudella . Kun Leclaire oli sivussa nilkkavamman takia, tulokasmaalivahti Steve Mason syrjäytti hänet. Loppukaudesta Leclaire kaupattiin Ottawa Senatorsiin toisen kierroksen varausoikeuden kanssa vaihdossa Antoine Vermetteen.


title: Pascal Leclaire

text: Ottawassa Leclair aloitti ykkösmaalivahtina. Kausi kuitenkin keskeytyi posken murtumaan. Toivuttuaan siitä Leclaire loukkantui uudelleen, kun hän sai aivotärähdyksen keväällä harjoituksissa.


title: Pascal Leclaire

text: Leclaire pelasi Kanadan joukkueessa nuorten MM-kilpailuissa 2002.


title: Pascal Leclaire

text: Aikuisten tasolla Leclaire edusti ensimmäisen kerran Kanadaa arvokisoissa MM-kilpailuissa 2008. Kanada voitti kisoista hopeaa.


title: Pascal Leclaire

text: "O = ottelut, V = voitot, H = häviöt, T = tasapelit, MIN = peliaika, PM = päästetyt maalit, L = laukaukset kohti, NP = nollapelit, PMK = päästetyt maalit per ottelu, T% = torjuntaprosentti


title: The Best of...

text: The Best of... on brittiläisen Uriah Heep -yhtyeen vuonna 1975 julkaistu ensimmäinen kokoelma-albumi, joka sisältää yhtyeen tunnetuimpia kappaleita vuosilta 1970–1975. Vuonna 1996 julkaistusta CD-versiosta löytyy lisäksi vuoden 1976 "High and Mighty" -albumilla ilmestynyt ”Misty Eyes”.


title: The Best of...

text:
A-puoli
B-puoli


title: Rakennuksen tietomalli

text: Rakennuksen tietomalli (myös "rakennuksen tuotetietomalli" tai "rakennuksen tuotemalli", ) on rakennuksen ja rakennusprosessin koko elinkaaren aikaisten tietojen kokonaisuus digitaalisessa muodossa. Tietomalliin liittyy myös rakennuksen geometrian määrittäminen ja esittäminen kolmiulotteisesti havainnollisuuden ja erilaisten simulointitarpeiden vuoksi.


title: Rakennuksen tietomalli

text: Tietomalliajattelu on pitkälti peräisin valmistavasta teollisuudesta, jossa se on "tuotetiedon" nimellä yleisesti käytössä oleva metodi tuotteiden suunnittelussa ja valmistuksessa.


title: Rakennuksen tietomalli

text: Perinteisessä kaksiulotteisessa tietokoneavusteisessa suunnittelussa muodostetaan viivoja ja muita graafisia elementtejä, ja muodostetaan näistä piirustuksiin ja näytölle erilaisia rakennusta esittäviä kuvantoja, esimerkiksi leikkaus. Kuvanto ei itsessään sisällä informaatiota, vaan ryhmiteltyjä piirustusobjekteja, jotka ihminen tulkitsee tietosisällöksi. Tämän vuoksi esimerkiksi rakennukseen kohdistuvia voimia laskeva FEM-ohjelma ei ymmärrä rakennesuunnittelijan suunnitelmaa suoraan, vaan sille on syötettävä erikseen samat tiedot uudestaan. Toisaalta tietoa häviää suunnitteluprosessin aikana, esimerkiksi siirryttäessä suunnitteluvaiheesta toisen.


title: Rakennuksen tietomalli

text: Tietomalli puolestaan sisältää digitaalisesti rakennuksen muodon kolmiulotteisesti määriteltynä, ja lisätietoja rakennuksen, sen prosessien ja rakennusosien ominaisuuksista. Tällöin rakennusta esittävä kuvanto saadaan muodostettua automaattisesti. Tiedoista voidaan muodostaa helposti myös erilaisia kustannuslaskelmia, aikatauluja, energialaskelmia tai simulaatioita, jotka perinteisillä suunnittelumenetelmillä vaatisivat runsaasti esivalmisteluja, tiedon keruuta ja tietojen yhdistelyä.


title: Rakennuksen tietomalli

text: Koska tietomallin erityyppiset tulosteet ja näkymät tuotetaan samasta tietomallista, yhden tiedon päivittäminen malliin voi vaikuttaa lukuisiin piirustuksiin, laskelmiin, simulaatiohin ja mallinäkymiin. Perinteisessä suunnittelussa tieto olisi pitänyt päivittää erikseen jokaiseen näistä. Samasta syystä myös vaihtoehtojen esittäminen suunnitelmavaiheen aikana on nopeaa ja mallit ovat yhdenvertaisia.


title: Rakennuksen tietomalli

text: Tietomallin sisällön perustana ovat rakennushankkeen määrittelytiedot ja suunnitteluvaiheen eri suunnittelualojen 3D-mallit. Tietokantaan lisätään toteutuneen rakennusprosessin ja rakennuksen käytön aikaiset tiedot. Näitä käytetään esimerkiksi peruskorjaushankkeen määrittelyssä, suunnittelussa ja toteuttamisessa. Peruskorjauksen päätyttyä sen toteutustiedot päivitetään tietomalliin ja palataan rakennuksen käytön aikaisen tiedon keruuseen ja tallentamiseen. Viimein, mahdollisesti useankin peruskorjaussyklin jälkeen tietomallin tietoja käytetään kun suunnitellaan rakennuksen purku tai muu tapa poistaa rakennus käytöstä.


title: Rakennuksen tietomalli

text: Tietomallin oleellinen ominaisuus on tiedon käyttötapa: tieto tallennetaan tietomalliin vain kerran ja koska tietomalli on rakennuksen tietojen yhdistetty tietokanta, voidaan eri tilanteissa käyttää aina samaa lähdettä. Tietoa ei kopioida useaan paikkaan, mikä varmistaa helpon päivitettävyyden ja vähentää riskejä väärän tiedon esittämisestä.


title: Rakennuksen tietomalli

text: Tietomallin käytön tarkoituksena on hallita rakennuksen vaatimukset, suunnittelu, rakentaminen, käyttö ja ylläpito paremmin kuin perinteisillä menetelmillä.


title: Rakennuksen tietomalli

text: Tietomallintamisen keskeisiä etuja ovat:


title: Rakennuksen tietomalli

text: Tarkemmin näitä ovat esimerkiksi:Tietomallin ideaalinen muoto olisi "integroitu tietomallipalvelin", tietokanta, joka sisältäisi natiivimuodossa kaiken tietomalliin liittyvän tiedon. Toistaiseksi rakennusten tietomallit sisältävät tietoa monissa eri formaateissa: eri suunnitteluohjelmien malleja omissa formaateissaan, word- ja excel-dokumenttejä, projektisuunnitelmatiedostoja, useita eri ohjelmilla tehtyjä simulaatiota jne. Jotta tietomallin käyttäjien eri ohjelmistot ymmärtävät mallin tietoja, on "yleinen tietoformaatti" välttämätön. Tietomallinnuksessa yleiseksi formaatiksi on noussut IFC, joka sisältää tietoja rakennusosien geometriasta ja niiden ominaisuuksista. IFC-määritykset eivät ole vielä täydellisiä, eikä formaatti tule sisältämään kaikkea tietomallin tietoa.


title: Rakennuksen tietomalli

text: Tietomallinnuksen mahdollistavia, IFC-yhteensopivia ohjelmistoja on tarjolla kaikille rakennussuunnittelun osa-alueille, ja kaikilla niillä myös tehdään tietomallinnusta jo yleisesti. Kaksiulotteinen piirustuksiin perustuva suunnittelu on kuitenkin maailmalla yhä yleistä, vaikka esimerkiksi suuret rakennushankkeet toteutetaan jo lähes poikkeuksetta ainakin osin tietomallinnuksen periaatteita noudattaen.


title: Rakennuksen tietomalli

text: Tuotemallia käyttävät ohjelmat ovat oliopohjaisia. Oliot ovat ennalta määriteltyjä tietopaketteja, joita käsitellään yhtenä kokonaisuutena. Oliot vertautuvat käytettyihin rakennusosiin, esimerkiksi pilari, ovi, ikkuna tai seinä. Olioille on määritelty tietoa määrätyssä formaatissa, jonka useat ohjelmistot ymmärtävät. Olioon voidaan myös määrittää käyttäytymistä joissakin erityisissä tilanteissa. Olion sisältämät tiedot sisältävät useita eri näkökulmia: muun muassa visualisointi, mitat, materiaaliominaisuudet, lämpötekniset ominaisuudet jne. Tuotetieto sisältyy tällöin olioon ja sitä kautta itse mallitiedostoon. Esimerkiksi laskentaohjelma saa tuotemallista suoraan rakennusosan mitat, materiaalin ja muut tarvittavat ominaisuudet, joiden avulla se voi laskea voimasuureet rakennusrunkoon. Samaten esimerkiksi teräsrungon palkin suunnittelutiedot voidaan saada mallista tiedostona ja syöttää suoraan tuotteen valmistuksesta huolehtivalle koneelle.


title: Rakennuksen tietomalli

text: Piirrettyjen objektien vahvuus on yleensä niiden helppo toteuttaminen, koska ne voidaan toteuttaa ohjelmistojen normaaleilla piirto-ominaisuudella. Tyypillisesti niihin on vaiketa lisätä pitkälle menevää älykkyyttä ja niiden tiedostokoko tekee ne vaikeasti hallittavaksi. Piirettyillä objekteilla on käytännössä mahdotonta suunnitella suuria tietomallikokonaisuuksia.


title: Rakennuksen tietomalli

text: Ohjelmoimalla toteutetut objektit ovat tiedostokooltaan pienempiä ja niiden hallitseminen suurissa malleissa on huomattavasti kätevämpää kuin piirettyjen objektien. Ohjelmointi mahdollistaa niihin myös huomattavasti monimutkaisempien ja suunnittelun kannalta älykkäämpien ominaisuuksien lisäämisen. Ohjelmoinnilla tapahtuva objektien kuvaaminen vaatii ohjelmoinnin perussääntöjen ymmärtämistä.


title: Rakennuksen tietomalli

text: Rakennuksen tietomalli syntyy vaiheittain, iteratiivisissa suunnittelusykleissä tarkentuen. Malli aloitetaan karkeasta tietosisällöstä, vaatimuksista kohti toteutettavaa rakennusmallia. Oleellinen tieto siirtyy aina seuraavalle portaalle, ja jokainen vaihe tallennetaan lisäksi versiotietona.


title: Rakennuksen tietomalli

text: Arkkitehti toteuttaa asiakasvaatimukset tarveselvitysvaiheessa ja vastaa pääsuunnittelijana mallinnuksen etenemisestä. Sisältää asiakasvaatimusten lisäksi oleelliset viranomaisvaatimukset. Myöhemmissä vaiheissa tietoja tulee aina verrata vaatimusmalliin.


title: Rakennuksen tietomalli

text:
Inventointimalli:
Olemassa olevan rakennuksesta laadittu tietomalli. Inventointimalli laaditaan yleensä rakennuksen mittauksen, esimerkiksi laserkeilauksen, pohjalta. Inventointimalliin syötetään tarvittava tietosisältö.


title: Rakennuksen tietomalli

text:
Tilaryhmämalli:
Arkkitehdin tarveselvitysvaiheessa vaatimusmallin pohjalta luoma alustava tilaryhmittelymalli.


title: Rakennuksen tietomalli

text: Suunnittelumallit: suunnittelijoiden suunnitelmaratkaisut (ARK, RAK, LVI, S, TEK):


title: Rakennuksen tietomalli

text: Yhdistelmämalli: eri suunnittelualojen mallien yhdistetty malli.


title: Rakennuksen tietomalli

text: Toteutusmalli: tuotantosuunnitteluun käytettävä rakentamisen toteutuksen malli; tehtävät, ajoitus, resurssit jne.


title: Rakennuksen tietomalli

text: Toteutumamalli: rakennuksen lopullinen, toteutunut tuotetieto. Päivitetään rakennustyön aikana; tarkoitus on saada ajantasainen tieto rakennuksen ylläpitoon.


title: Rakennuksen tietomalli

text: Ylläpitomalli: käytön ja ylläpidon aikaiset tehtävät, muutokset, peruskorjaus jne.


title: Rakennuksen tietomalli

text: Käytännössä tietomallien toteutus on toistaiseksi liittynyt varsin tiiviisti suunnitteluvaiheessa syntyvään tietoon ja sen käyttöön. Vaikka yleisiä tehtävä- ja prosessikuvauksia on tehty, ovat rakennushankkeen eri toimijoiden rajapinnat ja toimintatavat vielä vakiintumattomia. Tietomallin käyttöön ja päivitykseen rakennuksen käytön aikana ei ole vielä yleistä toimintamallia lainkaan.


title: Rakennuksen tietomalli

text: Vuosina 2002–2006 rakentamisprosessin eri toimijoiden laaja yhteistyöprojekti ProIT kokosi tuotemallitiedon perusteita ja määritti tuotemallirakenteita eri osapuolille. Tuloksena julkaistiin sanasto, tuotemallinnuksen prosessimalleja, rakennetyyppejä, tiedonsiirron käyttötapauksia ja tuotemallisuunnitteluohjeita eri suunnittelualoille.


title: NHL:n varaustilaisuus 2000

text: NHL:n varaustilaisuus 2000 oli National Hockey Leaguen , joka järjestettiin 24.-25. kesäkuuta 2000 Pengrowth Saddledomessa Calgaryssa. Tilaisuutta oli edeltänyt , jossa uudet joukkueet Columbus Blue Jackets ja Minnesota Wild valitsivat itselleen pelaajat.


title: NHL:n varaustilaisuus 2000

text: Varaustilaisuudessa varattiin yhteensä 293 pelaajaa yhdeksässä kierroksessa. Yllättäen ensimmäisenä varattiin maalivahti Rick DiPietro, eikä kykyjenetsijöiden ennakkosuosikkia Dany Heatleytä.


title: Reuss

text: Reuss on joki Sveitsissä. Joki on pituudeltaan 164,4 kilometriä ja sen valuma-alue on 3 425 neliökilometriä. Se on Reinin, Aaren ja Rhônen jälkeen Sveitsin neljänneksi pisin joki. Reussin alkulähde sijaitsee Gotthardin massiivissa, 2 431 metrin korkeudessa.


title: Reuss

text: Reussin suurimpia sivujokia ovat Kleine Emme ja Lorze.


title: Reuss

text: Reuss virtaa muun muassa Andermattin, Göschenenin, Altdorfin ja Luzernin sekä Vierwaldstätterseen läpi.


title: The Best of... Part 2

text: The Best of... Part 2 on Uriah Heepin kokoelma-albumi, joka julkaistiin vuonna 1997. Se sisältää kappaleita alkuperäisen solistin David Byronin aikakauden jälkeen, vuosilta 1977–1991. "The Best of... Part 2" on jatkoa vuonna 1975 julkaistulle "The Best of..." -kokoelmalle, joka sisälsi puolestaan David Byronin aikaisen Uriah Heepin kappaleita.


title: Akhaios

text: Akhaios () oli kreikkalaisessa mytologiassa akhaialaisten myyttinen kantaisä.


title: Akhaios

text: Akhaios oli Ksuthoksen, Hellenin pojan, ja Kreusan, Erekhtheuksen tyttären poika, ja Ionin veli tai velipuoli – Euripideen mukaan tämä syntyi Kreusan suhteesta Apollonin kanssa. Sen jälkeen kun Ksuthos oli karkotettu Ateenasta, hän matkusti poikiensa kanssa Aigialokseen, jota myöhemmin kutsuttiin Akhaiaksi.


title: 500 Greatest Albums of All Time

text: 500 Greates Albums of All Time on pääartikkeli "Rolling Stone" -lehden erikoisjulkaisussa marraskuussa 2003. Luettelo pohjautui 273 eri muusikon, musiikkikriitikon ja musiikkialalla toimivien ihmisten lähettämiin luetteloihin, jotka olivat heidän mielestä parhaat albumit. Luettelossa on useaa eri genreä olevia albumeita, kuten pop, rock, metalli, punk, jazz, folk, blues, soul ja hip hop, sekä näiden sekoituksia.


title: 500 Greatest Albums of All Time

text: Luettelo julkaistiin myös kirjana vuonna 2005, esipuheen kirjaan oli kirjoittanut Steven Van Zandt. Luettelo poikkesi hieman lehdessä julkaistusta. Siitä oli poistettu muutamia kokoelma-albumeita, joiden joukossa oli muun muassa Robert Johnsonin "The Complete Recordings".


title: 500 Greatest Albums of All Time

text: Luettelo on herättänyt myös paljon keskustelua. Jim DeRogatis, entinen "Rolling Stonen" toimittaja, julkaisi kirjan "Kill Your Idols: A New Generation of Rock Writers Reconsiders the Classics". Kirjassa useat nuoremmat kriitikot kiistelevät "Rolling Stonen" valintoja ja miksi "Sgt. Pepper's Lonely Hearts Club Band" on valittu parhaaksi albumiksi.


title: 500 Greatest Albums of All Time

text: Kuten muutkin "Rolling Stonen" samantapaiset luettelot koostuvat lähes kokonaan yhdysvaltalaisista ja englantilaisista yhtyeistä. Luetteloon pääsi vain kolme ei-englantilaista albumia "Trans-Europe Express", "Buena Vista Social Club" ja "The Definitive Collection".


title: Sakari Salminen

text: Sakari Mikael Salminen (s. 31. toukokuuta 1988 Pori) on suomalainen jääkiekkoilija ja olympiamitalisti, joka pelaa SM-liigajoukkue Helsingin IFK:ssa lainalla Porin Ässistä. Hän on pelipaikaltaan oikea laitahyökkäjä.


title: Sakari Salminen

text: Salminen on Porin Ässien kasvatti ja teki juniorisarjoissa paljon pisteitä. Hän ei kuitenkaan pystynyt heti vakiinnuttamaan paikkaansa liigassa kaudella 2007–2008, ja Ässät lainasi hänet yhdessä Joonas Kemppaisen kanssa Mikkelin Jukureihin Mestikseen. Salminen pelasi Suomen ykkösketjussa nuorten MM-kisoissa 2008.


title: Sakari Salminen

text: Kausi 2008–2009 sujui jo huomattavasti paremmin, ja 16 maalia tehnyt Salminen oli Ässien paras maalintekijä. Hän solmi kauden 2009–2010 jälkeen kaksivuotisen sopimuksen Kuopion KalPan kanssa. Kaudella 2010–2011 Salminen voitti KalPan sisäisen pistepörssin 45 pisteellä ja teki pudotuspeleissäkin kuusi pistettä seitsemässä ottelussa. Kauden päätyttyä hän pääsi myös ensimmäistä kertaa A-maajoukkueeseen.


title: Sakari Salminen

text: Kaudella 2012–2013 SM-liigakiekkoilijat äänestivät Salmisen runkosarjan parhaaksi pelaajaksi, ja hänelle myönnettiin Kultainen kypärä -palkinto. Kauden jälkeen hän siirtyi KHL-seura Torpedo Nižni Novgorodiin. Salminen oli tehnyt KalPan kanssa loppuvuonna 2011 jatkosopimuksen kauden 2013–2014 loppuun, mutta hänelle jätettiin mahdollisuus siirtyä KHL:ään kesken sopimuskauden.


title: Sakari Salminen

text: Salminen edusti Suomea vuoden 2013 maailmanmestaruuskilpailussa. Hän teki tehot 1+2=3. Salmisen ensimmäiset maailmanmestaruuskisat päättyivät tappioon pronssiottelussa Yhdysvaltoja vastaan.


title: Sakari Salminen

text: Kaudet 2013–2015 Salminen vietti KHL-seura Torpedossa.


title: Sakari Salminen

text: Kaudeksi 2015–2016 hän siirtyi Sveitsiin Fribourg-Gottéronin joukkueeseen, jossa hän pelasi 43 ottelua. Loppukaudeksi hän siirtyi Ruotsiin Växjö Lakersin riveihin, jossa pelasi myös pudotuspeleissä.


title: Sakari Salminen

text: Kaudeksi 2016–2017 Salminen siirtyi kaksivuotisella sopimuksella KHL-seura Jokereihin. Jokerit-sopimuksen toinen vuosi purettiin yhteisymmärryksessä heinäkuussa 2017. Alkukaudesta 2017–2018 Salminen pelasi Dinamo Moskovassa, mutta sopimus irtisanottiin 18 pelatun ottelun jälkeen. Tämän jälkeen Salminen teki vuoteen 2020 ulottuvan sopimuksen Porin Ässiin.


title: Sakari Salminen

text: Ässät nimesi Salmisen kaudeksi 2018–2019 varakapteenikseen. Hän johti SM-liigassa viimeisenä olleen joukkueen sisäistä piste- ja syöttöpörssiä tehoilla 10+21=31, kunnes tammikuussa 2019 Ässät lainasi Salmisen loppukaudeksi Helsingin IFK:hon, joka vastaavasti lainasi Lauri Kulmalan Ässiin.


title: Joonas Kemppainen

text: Joonas Kemppainen (s. 7. huhtikuuta 1988 Kajaani) on suomalainen jääkiekkoilija, joka pelaa KHL-joukkue Salavat Julajev Ufassa. Hän on pelipaikaltaan keskushyökkääjä. Elite Prospects -sivuston Ulf Anderssonin mukaan Kemppainen on isokokoinen sentteri, joka pelaa monipuolista peliä ja luistelee hyvin, mutta voisi kehittää vielä kiekkokontrolliaan. Hän on aiemmin pelannut myös 44 NHL-ottelua Boston Bruinsissa kaudella 2015–2016.


title: Joonas Kemppainen

text: Joonas Kemppaisen kasvattajaseura on Kajaanin Hokki. Porin Ässien tuolloinen toimitusjohtaja Juhani Tamminen toi hänet, Eetu Heikkisen ja Vesa Jyrkän joukkueensa junioreihin kaudeksi 2004–2005. Kemppainen nostettiin Ässien SM-liigarinkiin jo kaudeksi 2005–2006. Hän pelasi kautensa kuitenkin A-nuorissa ja vahvisti myös B-nuoria, jotka voittivat SM-hopeaa.


title: Joonas Kemppainen

text: Kemppainen teki keväällä 2006 kaksivuotisen jatkosopimuksen Ässien kanssa ja hän debytoi SM-liigassa kaudella 2006–2007. Hän teki tulokaskaudellaan 43 ottelussa tehot 1+3=4. Kemppaisen liigauran avausmaali syntyi 24. lokakuuta 2006 vieraissa Hämeenlinnan Pallokerhoa vastaan. Hän ei kuitenkaan onnistunut vakiinnuttamaan pelipaikkaansa Ässissä ja kävi myös lainalla Mikkelin Jukureissa, Mestiksessä yhdessä Sakari Salmisen kanssa kaudella 2007–2008. Kaksikko haki sieltä pelituntumaa myös antaakseen näyttöjä alle 20-vuotiaiden MM-kilpailuihin. Ässät ilmoitti helmikuussa 2008 että Kemppainen on kieltäytynyt allekirjoittamasta jatkosopimusta joukkueen kanssa ja tämän takia hän pelasi loppukauden ainoastaan seuran hopeaa saavuttaneissa A-nuorissa. Kemppainen pelasi SM-liigassa lopulta vain 22 ottelua tehopistein 1+1=2.


title: Joonas Kemppainen

text: Huhtikuussa 2008 Hämeenlinnan Pallokerho julkisti tehneensä kaksivuotisen sopimuksen Kemppaisen kanssa. Häntä valmensi HPK:ssa nuorten maajoukkueesta tuttu Jukka Rautakorpi. Kemppainen onnistui murtautumaan HPK:ssa SM-liigaan ja hän teki kaudella 2008–2009 54 ottelussa tehot 7+15=22. Seuraavalla kaudella pisteitä kertyi 26 ja Kemppainen oli voittamassa SM-hopeaa keväällä 2010.


title: Joonas Kemppainen

text: Kemppainen teki toukokuussa 2010 kolmivuotisen sopimuksen Oulun Kärppien kanssa. Hän oli joukkueen ainoa, joka pelasi Kärppien kauden 2010–2011 kaikki 60 runkosarja- ja kolme playoff-ottelua. Kausi toi Kemppaiselle runkosarjassa vain tehot 2+5=7, mutta kaudella 2011–2012 hän ohitti edellisen kautensa tehopisteet jo syksyn aikana. Kemppaisen kolme ensimmäistä ottelua toivat tehot 2+2=4, joilla hän johti koko Kärppien sisäistä pistepörssiä ja sai kantaa joukkueesta ensimmäisenä kultakypärää. Kemppainen muodosti Kimmo Koskenkorvan ja Julius Junttilan kanssa Kärppien alkukauden tehokkaimman ketjun, joka oli joukkueen nelosketju. He tekivät kolmessa ensimmäisessä ottelussa yhteistehot 7+5=12. Kemppainen teki runkosarjassa lopulta 23 tehopistettä. Hän pelasi jälleen ainoana joukkueesta kaikki 60 runkosarjaottelua, mutta Kemppaisen kausi päättyi loukkaantumiseen jo ensimmäisessä playoff-ottelussa.


title: Joonas Kemppainen

text: Kaudella 2012–2013 Kemppainen pelasi jälleen Kärppien kauden kaikki 60 runkosarjaottelua. Hän muodosti toimivan "jarruketjun" Antti Mäkilän ja Simon Suorannan kanssa ja kuului roolissaan joukkueen suurimpiin onnistujiin. Helmikuussa 2013 Kemppainen teki kaksivuotisen jatkosopimuksen Kärppien kanssa. Kaudella 2013–2014 hän oli Kärppien kolmanneksi paras pistemies tehoilla 14+17=31. Kemppainen jakoi kolmella osumallaan SM-liigan alivoimamaalipörssin voiton joukkuetoverinsa Julius Junttilan ja Pelicansin Pekka Saarenheimon kanssa. Hän voitti kauden päätteeksi Suomenmestaruuden.


title: Joonas Kemppainen

text: Kaudella 2014-2015 Kemppainen jatkoi vahvoja otteitaan johtamassaan "JJJ-ketjussa" tai "Kirurgi-ketjussa", jonka hän muodosti Joonas Donskoin ja Julius Junttilan kanssa. Hän teki SM-liigan yhden kauden piste-ennätyksensä tehoilla 11+21=32. Kemppainen jakoi taas kolmella osumallaan liigan alivoimamaalipörssin voiton Tapparan Jarkko Malisen ja HIFK:n Teemu Ramstedtin kanssa. Hän voitti myös koko kevään 2015 pudotuspelien pistepörssin tehoilla 10+14=24, joilla Kemppainen sivusi koko SM-liigan pudotuspelien kaikkien aikojen yhden kauden piste-ennätystä, jonka teki Bluesin Ben Eaves kaudella 2008–2009 tehoilla 4+20=24. Kemppainen oli myös Kärppien paras maalintekijä. Hän voitti kauden päätteeksi toisen peräkkäisen Suomenmestaruutensa ja valittiin SM-liigan tähdistökentälliseen. Kemppainen oli myös Mestarien liigassa Kärppien paras syöttäjä ja jakoi joukkueen sisäisen pistepörssin voiton Joonas Donskoin kanssa tehoilla 2+10=12. He jakoivat myös Kärppien sisäisen tehotilaston voiton lukemalla +11.


title: Joonas Kemppainen

text: Toukokuussa 2015 Kemppainen teki vuoden mittaisen, kaksisuuntaisen ja 700 000 dollarin arvoisen sopimuksen Boston Bruinsin kanssa. Hän otti paikkansa seuran NHL-kokoonpanosta jo harjoitusleirin päätteeksi ja Kemppainen teki NHL-debyyttinsä näin ollen runkosarjan avauskierroksella 8. lokakuuta 2015 Winnipeg Jetsia vastaan. Hän sai ottelussa jääaikaa 14.13 minuuttia. Kemppainen teki NHL-uransa avausmaalin 23. lokakuuta 2015 vieraissa New York Islandersia vastaan. Hän sai Bruinsin 3–5-voittoon päättyneessä ottelussa myös syöttöpisteen Ryan Spoonerin tekemään voittomaaliin. Kemppainen valittiin ottelun ykköstähdeksi. Hän pelasi NHL:ssä kauden aikana varsin pienessä roolissa tehden 44 runkosarjaottelussa tehot 2+3=5. Kemppainen vietti kevätkautensa suurimmaksi osaksi AHL-joukkue Providence Bruinsin vahvuudessa.


title: Joonas Kemppainen

text: Kaudeksi 2016–2017 Kemppainen siirtyi vuoden mittaisella sopimuksella KHL-joukkue Sibir Novosibirskiin. Kaudeksi 2017–2018 hän siirtyi jatkamaan KHL-uraansa kaksivuotisella sopimuksella Salavat Julajev Ufan riveihin.


title: Joonas Kemppainen

text: Kemppainen edusti Suomea Pyeongchangin olympiakisoissa 2018 sekä MM-kilpailuissa vuosina 2015 ja 2017. Vuoden 2015 turnauksessa hän oli joukkueensa toiseksi paras pistemies Jussi Jokisen jälkeen tehoilla 3+6=9 ja Kemppainen palkittiin Suomen yhtenä kolmesta parhaasta pelaajasta. Kemppainen sai MM-debyytissään 1. toukokuuta 2015 Yhdysvaltoja vastaan syöttöpisteen Suomen ainoan maalin tehneen Jyrki Jokipakan osumaan. Hänet palkittiin Suomen joukkueesta ottelun parhaana pelaajana. Vuoden 2017 turnauksessa Kemppainen valittiin Ruotsia vastaan pelatun välieräottelun päätteeksi joukkueensa ottelun parhaaksi pelaajaksi.


title: Joonas Kemppainen

text: Kemppainen on pelannut yhteensä 58 A-maaottelua tehopistein 15+13=28. Hän teki A-maajoukkuedebyyttinsä 6. syyskuuta 2008 Finnkampenissa Södertäljessä Ruotsia vastaan. Kemppaisen ensimmäinen A-maajoukkuemaali syntyi 6. syyskuuta 2009 Česká Pojišťovna Cupissa Karlovy Varyssa Ruotsia vastaan.


title: Joonas Kemppainen

text: Kemppainen pelasi myös alle 20-vuotiaiden MM-kilpailuissa vuonna 2008. Hän pelasi myös kahdet alle 18-vuotiaiden MM-kilpailut; vuosina 2005 ja 2006. Vuonna 2006 Kemppainen voitti hopeaa. Hän pelasi myös U-18 Junior World Cupissa vuonna 2005 voittaen pronssia.


title: John Updike

text: John Hoyer Updike (18. maaliskuuta 1932 Shillington, Pennsylvania, Yhdysvallat – 27. tammikuuta 2009 Danvers, Massachusetts, Yhdysvallat) oli yhdysvaltalainen kirjailija.


title: John Updike

text: Updike tuli kansainvälisesti tunnetuksi varsinkin Jänis-sarjallaan, jonka romaanit käsittelevät Harry ”Rabbit” Angstromin elämän vaiheita. Hän julkaisi myös muita romaaneja sekä novelleja, runoutta, esseitä ja kritiikkiä.


title: John Updike

text: Updikelle myönnettiin menestyksekkäästä urasta lukuisia palkintoja, kuten National Book Award (1964), American Book Award (1982), National Medal of Arts (1989) ja kaksi Pulitzeria (1982, 1991). Hän oli Yhdysvaltain taide- ja kirjallisuusakatemian jäsenenä vuodesta 1976.


title: Irwin Rose

text: Irwin Allan Rose (16. heinäkuuta 1926 Brooklyn, New York – 2. kesäkuuta 2015 Deerfield, Massachusetts) oli yhdysvaltalainen biokemisti. Hän jakoi vuoden 2004 Nobelin kemianpalkinnon israelilaisten Aaron Ciechanoverin ja Avram Hershkon kanssa ubikitiinin ohjaamaa proteiinien hajottamista koskevasta tutkimustyöstä.


title: Irwin Rose

text: Rose syntyi New Yorkin Brooklynissa ja opiskeli Washington State Universityssa, kunnes joutui toisessa maailmansodassa palvelukseen Yhdysvaltain laivastoon. Sodan jälkeen hän jatkoi opintojaan ja valmistui Chicagon yliopistosta. Hän työskenteli sittemmin Kalifornian yliopiston Irvinen-kampuksella.


title: Irwin Rose

text: Rose kuului Yhdysvaltain kansalliseen tiedeakatemiaan vuodesta 1979.


title: Avram Hershko

text: Avram Hershko (; s. 31. joulukuuta 1937) on biokemisti. Hershko syntyi Karcagissa, Unkarissa, Herskó Ferenc -nimisenä. Hän muutti vuonna 1950 Israeliin, jossa hän suoritti opintonsa ja loi uransa. Hän on työskennellyt professorina Technionissa.


title: Avram Hershko

text: Hershko jakoi vuoden 2004 Nobelin kemianpalkinnon Irwin Rosen ja Aaron Ciechanoverin kanssa ubikitiinin ohjaamaa proteiinien hajottamista koskevasta tutkimustyöstä. Hän on saanut myös Israel-palkinnon (1994), Lasker-palkinnon (2000), Louisa Gross Horwitz -palkinnon (2001) ja Wolfin palkinnon (2001).


title: Avram Hershko

text: Hershko on Yhdysvaltain kansallisen tiedeakatemian ulkomaalaisjäsen.


title: Moon Bloodgood

text: Korinna Moon Bloodgood (s. 20. syyskuuta 1975 Anaheim, Kalifornia) on yhdysvaltalainen näyttelijä. Hän on esiintynyt muun muassa elokuvissa "Seikkailu Etelänavalla" (2006), "Pathfinder" (2007) ja "Terminator – Pelastus" (2009) sekä televisiosarjoissa "Päivä armonaikaa", "Journeyman" ja "Falling Skies".


title: Peter J. Grant

text: Peter James Grant (1943 – 16. huhtikuuta 1990) oli brittiläinen lintutieteilijä.


title: Peter J. Grant

text: Grant kirjoitti useita lintukirjoja, muun muassa "The New Approach to Identification", yhdessä Killian Mullarneyn kanssa, määrityskirjan lokeista "Gulls, an identification guide" ja parhaaksi määritysoppaaksi arvostetun "Fåglarna - Alla Europas och Medelhavsområdets fåglar i fält" yhdessä Mullarneyn, Lars Svenssonin ja Dan Zetterströmin kanssa (julkaistu suomenkielisenä laitoksena 1999 nimellä "Lintuopas – Euroopan ja Välimeren alueen linnut" sekä isokokoinen painos samasta kirjasta 2001 nimellä "Suuri lintukirja - Euroopan ja Välimeren alueen linnut"). Postuumisti häneltä julkaistiin yhdessä Svenssonin, Mullarneyn, Zetterströmin ja David Christien kanssa "Collins Bird Guide: The Most Complete Guide to the Birds of Britain and Europe" (ISBN 978-0-00-726726-2).


title: Peter J. Grant

text: Grant toimi Britannian rariteettikomitean "British Birds Rarities Committeen" kolmantena puheenjohtajana vuosina 1976–1986.


title: John Arthur Jarvis

text: John Arthur Jarvis (24. helmikuuta 1872 – 9. toukokuuta 1933) oli englantilainen uimari ja olympiavoittaja. Hän voitti Pariisin olympiakisoista 1900 kultaa sekä 1 000 metrin vapaauinnissa ajalla 13.40,2 että 4 000 metrin vapaauinnissa ajalla 58.24,0. Välikisoissa hän voitti mailin vapaauinnissa hopeaa ja 400 metrin vapaauinnissa pronssia.


title: Bob Rafelson

text: Robert ”Bob” Rafelson (s. 21. helmikuuta 1933 New York) on yhdysvaltalainen elokuvaohjaaja, jonka tunnetuimpien töiden joukossa on "Rajut kuviot" (1970). Hän kuului The Monkees -yhtyeen taustavoimiin.


title: Bob Rafelson

text: New Yorkissa syntynyt Rafelson on tehnyt pitkäaikaista yhteistyötä näyttelijä Jack Nicholsonin kanssa.


title: Bob Rafelson

text: Rafelson oli vuonna 1971 ehdolla Oscar-palkinnon saajaksi kahdessa kategoriassa. Hän on voittanut Emmy-palkinnon ja ollut lisäksi ehdolla kahden Golden Globen saajaksi.


title: Karl Röderer

text: Karl Conrad Röderer (12. kesäkuuta 1868 - 28. elokuuta 1928) oli sveitsiläinen ampuja, hän kilpaili 50 metrin vapaapistoolissa.


title: Karl Röderer

text: Röderer voitti Pariisin olympiakisoissa 1900 päälajinsa 50 metrin vapaapistoolin olympiaennätyksellä 503 sekä 50 metrin pistoolin joukkuekilpailun kultaa. Hänen lisäkseen Sveitsin joukkueeseen kuuluivat Konrad Stäheli, Louis Richardet, Friedrich Luethi ja Paul Probst.


title: Karl Röderer

text: Rödererin vuonna 1900 ampuma 50 metrin vapaapistoolin 60 laukauksen tulos 503 säilyi maailmanennätyksenä vuoteen 1905 saakka, kunnes Paul van Asbroeck rikkoi sen.


title: Viirukutoja

text: Viirukutoja ("Ploceus manyar") on aasialainen tukevanokkainen kutojalintu.


title: Viirukutoja

text: Linnun pituus on noin 15 senttimetriä, siipien kärkiväli 20–22 senttimetriä ja paino noin 17 grammaa. Varpusen kokoinen isopäinen ja jykevänokkainen pikkulintu. Juhlapukuinen koiras on alapuolelta vaaleahko runsain tummin pitkittäisviiruin, selkäpuoli on tumman harmaanruskea, nokka on musta ja päälaki kirkkaankeltainen. Talvipuvussa keltaista on vain pieni laikku korvan takana ja nokka on vaaleanpunainen. Naaraan ja nuoren linnun höyhenpuvuista puuttuu kirkkaankeltainen väri.


title: Viirukutoja

text: Viirukutoja elää Etelä-Aasiassa Pakistanista Etelä-Kiinaan, erillinen populaatio on Indonesian saarilla. Lajin on tuonut ihminen Niilin suistoon Egyptiin, mahdollisesti kanta on peräisin Aleksandrian eläintarhasta karanneista yksilöistä. Hyvin sosiaalinen laji ja muodostaa valtavia parvia lisääntymisajan ulkopuolella. Lajin elinalueen laajuus on 1–10 miljoonaa neliökilometriä ja sen kanta on elinvoimainen.


title: Viirukutoja

text: Soistuneet, matalat tulvaniityt ja joenvarret. Suosii järviruoko- ja osmankäämikasvustoja.


title: Viirukutoja

text: Viirukutojat voivat elää sekä yksiavioisina että polygyniassa. Ne elävät pieninä yhdyskuntina, joissa on jäseniä muutamista pareista muutamiin kymmeniin pareihin. Pesii tavallisesti 2 kertaa kesän aikana. Pesät sijaitsevat usein hyvin lähekkäin. Pesä on ruohonkorsista ja lehdistä taitavasti kudottu, puun tai pensaan oksaan tai ruokojen latvoihin sidottu kori tai pussi, jossa sisäänmenokäytävä on pesän alaosassa. Tavallisesti koiras rakentaa pesän yksin. Pesä roikkuu veden päällä, 1–3 m vedenpinnan yläpuolella. Naaras munii yleensä 2 tai 3 munaa, muna painaa 2,3 g. Molemmat puolisot osallistuvat haudontaan, naaras aktiivisemmin. Haudonta-aika on 13–14 päivää. Poikasista huolehtivat molemmat emot ja ne lähtevät pesästä 16–17 päivää vanhoina. Sukukypsä 2-vuotiaana.


title: Viirukutoja

text: Viirukutojat syövät pääasiassa siemeniä ja viljaa, poikasia ruokitaan hyönteisillä ja muilla selkärangattomilla.


title: Kuluttajaverkkolasku

text: Kuluttajaverkkolasku on sähköisessä muodossa oleva verkkolasku, jonka kuluttaja voi halutessaan saada omaan verkkopankkiinsa tai NetPostiinsa. Sen käyttöönotto yksinkertaistaa maksamista verkkopankissa. Käyttöönotto edellyttää verkkopankin asiakkuutta ja se tapahtuu kuluttajan oman verkkopankin kautta. Suomessa pankit käyttävät kuluttajaverkkolaskusta termiä e-lasku. Sen tekninen sanomamuoto on Finvoice.


title: Kuluttajaverkkolasku

text: Verkkopankissa on luettelo kaikista laskuttajista, jotka voivat lähettää kuluttajaverkkolaskuja. Kuluttaja voi valita luettelosta ne laskuttajat, joiden haluaa jatkossa lähettävän hänelle verkkolaskuja. Kuluttaja voi myös yksittäistä laskua maksaessaan valita, että haluaa jatkossa laskut kyseiseltä laskuttajalta verkkolaskuna. Pankki välittää laskuttajille ilmoituksen verkkolaskun käyttöönotosta. Kuluttajan valitsemien laskuttajien laskut alkavat tulla sähköisesti suoraan hänen verkkopankkiinsa maksettaviksi.


title: Kuluttajaverkkolasku

text: Pankit tarjoavat kuluttajille erilaisia verkkolaskuun liittyviä lisäpalveluita. Näitä ovat muun muassa sähköposti- ja/tai tekstiviesti-ilmoitus verkkopankkiin saapuneesta laskusta sekä laskujen automaattinen maksaminen. Kuluttajan itsensä automaattiseen maksamiseen määrittämät laskut maksetaan ilman erillistä hyväksyntää, jos ne alittavat kuluttajan verkkopankissa asettaman eurorajan.


title: Kuluttajaverkkolasku

text: Kuluttajaverkkolaskuja voidaan lähettää pankkien ja muiden verkkolaskuvälittäjien kautta.


title: Kuluttajaverkkolasku

text: Verkkopankissa olevaan laskuun ei tarvitse näppäillä laskun yksityiskohtaisia tietoja. Maksulomake on suoraan valmis maksamiseen, jos kuluttaja hyväksyy sen tarkistuksensa jälkeen. Maksaminen tapahtuu helposti ja nopeasti ilman virheitä. Kuluttaja voi kuitenkin halutessaan tehdä laskuun muutoksia aivan kuten paperilaskunkin tapauksessa.


title: Kuluttajaverkkolasku

text: Kuluttaja voi arkistoida verkkolaskut tietokoneelleen, tulostaa ne paperille tai pyytää NetPostia tai pankkia huolehtimaan laskujen sähköisestä arkistoinnista.


title: Marko Röhr

text: Marko Edvard Röhr (s. 2. joulukuuta 1961) on suomalainen elokuvatuottaja. Hän omistaa Matila Röhr Productions Oy:n yhdessä tuottaja Ilkka Matilan ja Lasse Laaksosen kanssa. Tuottamisen lisäksi Röhr on esiintynyt osassa tuottamistaan elokuvistaan pienissä sivurooleissa ja ohjannutkin. Röhrin läpimurtotyö oli "Talvisota".


title: Marko Röhr

text: Röhr on opiskellut Helsingin kauppakorkeakoulussa, mutta ei valmistunut. Hänellä on kuitenkin sukeltajan ammattitutkinto.


title: Marko Röhr

text: Röhrille myönnettiin elokuva-alan hopeinen ansiomerkki 2014. Röhr valittiin vuoden elokuvatuottajaksi elokuva-alan järjestöjen tapahtumassa syyskuussa 2016. Saman vuoden tammikuussa ensi-iltaan tullut "Järven tarina" on kaikkien aikojen katsotuin kotimainen dokumenttielokuva (181 297 katsojaa syyskuussa ilmoitetun tiedon mukaan).Hymy-lehdessä 2/2013 julkaistu vapaamuurari- lista


title: Anthony Harvey

text: Anthony Harvey (3. kesäkuuta 1931 Lontoo – 23. marraskuuta 2017 Water Mill, Southampton, New York, Yhdysvallat) oli brittiläinen elokuvaohjaaja ja -leikkaaja. Hänen ohjaustöihinsä lukeutui muun muassa "Leijona talvella" ("The Lion in Winter", 1968), joka toi ohjaajalleen Oscar- ja Golden Globe -ehdokkuuden.


title: Anthony Harvey

text: Vuonna 1967 Harvey oli ehdolla Venetsian elokuvajuhlien Kultaisen leijonan saajaksi elokuvastaan "Maanalaisessa" (1966).


title: X-Plane

text: X-Plane on yhdysvaltalaisen Laminar Researchin kehittämä kaupallinen lentosimulaattoriohjelma. X-Plane on saatavana Linux, Mac OS X ja Windows -järjestelmille.


title: X-Plane

text: Päivitykset ovat ilmaisia uuteen pääversioon asti. X-Planen viimeisin versio on 11, joka julkaistiin maaliskuussa 2017.


title: X-Plane

text: X-Plane tukee verkottamista useille tietokoneille mahdollistaen muun muassa usean näytön järjestelmät.


title: X-Plane

text:
Simuloidun laitteen sijaan järjestelmään voidaan kytkeä oikeaa laitteistoa "Hardware in the loop" (HIL tai HITL) simulaatioon.
Esimerkkitapauksia ovat radiolaitteen tai navigointilaitteen korvaaminen aidolla simulaation sijaan.


title: X-Plane

text: X-Plane:sta on saatavilla FAA:n sertifioima versio, jota voidaan käyttää oikeiden lentäjien koulutukseen.


title: X-Plane

text: Varsinainen käyttö kuitenkin vaatii myös muun muassa lento-ohjaimilta sertifioinnin joten pelkkä ohjelmalisenssin hankkiminen ei ole riittävää.


title: X-Plane

text: X-Planen mukana toimitetaan työkalu, jonka avulla voi tehdä ja muokata lentokoneita. Erikseen ladattavissa on myös maastonmuokkaustyökalu, jolla voi tehdä myös lentokenttiä.


title: X-Plane

text: Järjestelmä tarjoaa täydellisen lentosimulointiympäristön. Se laskee lentokoneen lento-ominaisuudet, muun muassa siiven profiilista ja rungon muodosta. X-Planessa voi lentää sekä Maa että Mars-planeetalla.


title: X-Plane

text: "X-Plane Mobile" on erillinen tuote iOS- ja Android-laitteille.


title: X-Plane

text: X-Plane 11 sisältää seuraavat lentokoneet:


title: X-Plane

text: Muita lentokoneita ja maastoa kuten lentokenttiä on saatavilla sekä kaupallisena lisäsisältönä, että ilmaisina laajennuksina ohjelmaan.


title: X-Plane

text: Ohjelmaan on saatavilla korkeamman resoluution maastotiedot, joka tekee maastotiedosta yksityiskohtaisempaa.


title: Do You Know...

text: Do you know on vuonna 1965 julkaistu The Lollipopsin studioalbumi.


title: Mari Laurila

text: Mari Laurila (s. 1963) on suomalainen muusikko, joka tuli tunnetuksi lapsilaulajana esittämillään kappaleilla ”Aja hiljaa, isi” ja ”Peppi Pitkätossu”. Laurilan äiti on laulaja Ritva Mustonen ja isä studiomuusikko Heikki Laurila.


title: Mari Laurila

text: Laurila tuli tunnetuksi vuonna 1966 levyttämällään kappaleella ”Aja hiljaa, isi”, jota käytettiin Liikenneturvan kampanjoissa. Laurila oli tuolloin kolmevuotias. Hänen suurin hittinsä oli kuitenkin kolme vuotta myöhemmin levytetty ”Peppi Pitkätossu”. Kummatkin ovat myydyimpien kotimaisten singlejulkaisujen joukossa vielä 30 vuotta julkaisunsa jälkeen. Laurila levytti lastenlauluja vuoteen 1974 saakka.


title: Mari Laurila

text: Laurila valmistui Pariisin konservatoriosta harjoituspianistiksi ja myöhemmin 1999 musikaalinäyttelijäksi Lontoon Royal Academy of Musicista. Hän asuu nykyisin Nizzassa.


title: Miljoonakutoja

text: Miljoonakutoja, aikaisemmalta nimeltään verinokka tai miljoonavarpunen ("Quelea quelea") on todennäköisesti maailman runsaslukuisin luonnonvarainen lintulaji. Vain tarhattu kana on runsaslukuisempi lintulaji.


title: Miljoonakutoja

text: Linnun pituus on noin 12,5 senttimetriä ja paino 15–20 grammaa. Se on varpusta pienempi pikkulintu, jolla on tukevatekoinen punainen nokka ja punaiset koivet. Höyhenpuku on alapuolelta vaalea ja päältä harmaanruskean viirukas. Koiraalla on joko musta tai vaalea naama. Lajin eliniän odotus on kaksi tai kolme vuotta.


title: Miljoonakutoja

text: Miljoonakutoja esiintyy Afrikassa Saharan eteläpuolella, satunnaisesti sitä on tavattu Kanariansaarilla. Lajin esiintymisalueen laajuus on noin 9,4 miljoonaa neliökilometriä ja sen kanta on elinvoimainen. Populaatiot muuttavat pitkiäkin matkoja ravinnonhaussa.


title: Miljoonakutoja

text: Miljoonakutoja on todennäköisesti maailman runsaslukuisin luonnossa elävä lintulaji, sen kannaksi on arvioitu 1,5 miljardia lisääntymisikäistä yksilöä.


title: Miljoonakutoja

text: Savanni ja aro. Elää myös ihmisen seuralaisena viljelysmaiden tuntumassa. Parvet, joissa voi olla miljoonia yksilöitä, liikkuvat päivittäin ruokailu- ja juomapaikkojen ja pesäpaikkojen välillä.


title: Miljoonakutoja

text: Yhdyskuntalintu, joka pesii valtavina kolonioina. Yhdyskunta saattaa levitä kymmenen neliökilometrin alueelle. Koiras on moniavioinen ja sillä voi olla kymmeniä naaraita. Pesintä ajoittuu sadekausien mukaan siten että riittävästi siemenravintoa on tarjolla. Koiras kutoo puuhun tai piikkipensaaseen ruohonkorsista ja lehdistä puolivalmiita soidinpesiä, joista naaras lopulta valitsee yhden, jonka ne rakentavat yhdessä valmiiksi. Naaras munii 2–4 vaaleansinistä munaa ja hautoo niitä noin 12 päivää. Pieniä poikasia ruokitaan hyönteisillä ja niiden toukilla. Poikasten ollessa muutaman päivän ikäisiä emot alkavat ruokkia niitä siemenillä. Poikaset lähtevät pesästä kahden viikon ikäisinä. Ne ovat sukukypsiä yksivuotiaina, usein jo yhdeksän kuukauden ikäisinä.


title: Miljoonakutoja

text: Ruohonsiemenet ja vilja, poikasaikana myös hyönteiset. Kuivalla kaudella syövät puiden lehtiä. Parvet hakeutuvat aamunkoitteessa ruokailupaikoille ja saattavat aiheuttaa viljelmille suurta tuhoa. Miljoonapäinen parvi voi yhdessä päivässä tuhota 60 tonnia viljaa. Viljelijät tappavat niitä suuria määriä mutta lajin kanta ei ole ainakaan pienentynyt. Keskipäivän kuumuudessa ne lepäävät varjossa ja juomapaikoilla. Illalla ne käyvät toistamiseen ruokailemassa.


title: The Lollipops (albumi)

text: The Lollipops on vuonna 1965 julkaistu The Lollipopsin studioalbumi.


title: Willy Böckl

text: Willy Böckl (27. tammikuuta 1893 - 22. huhtikuuta 1975) oli itävaltalainen taitoluistelija, hän kilpaili yksinluistelussa.


title: Willy Böckl

text: Böckl voitti urallaan yhdeksän MM-mitalia, joista kolme oli kultaista, kolme hopeista ja kolme pronssista. EM-kisoissa hän voitti urallaan yhdeksän mitalia, joista mestaruuden hän voitti kuusi kertaa. Olympialaisissa hän voitti kaksi hopeaa: Chamonix’ssa 1924 ja Sankt Moritzissa 1928.


title: Willy Böckl

text: Hän lopetti uransa St. Moritzin olympiakisojen jälkeen, sen jälkeen hän toimi Yhdysvaltain maajoukkueen valmentajana.


title: The Complete Recordings 1963–67 + the 1968 English singles

text: The complete recordings 1963–67 + the 1968 english singles on vuonna 2001 julkaistu The Lollipopsin kokoelmalevy.


text: (+ 2 numre fra 1969)


title: Albert Finney

text: Albert Finney (s. 9. toukokuuta 1936 Salford, Britannia) on brittiläinen näyttelijä. Hän on saanut useita alan huomattavimpiin lukeutuvia palkintoja ja ollut viidesti ehdolla Oscar-palkinnon saajaksi. Uransa hän aloitti teatterissa, jossa tuli tuli tunnetuksi William Shakespearen näytelmissä. Pitkän ja arvostetun uransa aikana hän on esiintynyt muun muassa elokuvissa "Tulivuoren juurella", "Idän pikajunan arvoitus", "Erin Brockovich", "Medusan sinetti", "Medusan perintö", "007 Skyfall" ja "Big Fish" sekä ääniroolissa animaatiossa "Corpse Bride".


title: Albert Finney

text: Finney teki läpimurtonsa elokuvanäyttelijänä vuonna 1960 elokuvan "Lauantai-illasta sunnuntaiaamuun" pääosassa. Tiettävästi hän kieltäytyi vuonna 1980 Brittiläisen imperiumin komentajan ja vuonna 2000 ritarin arvosta.


title: Albert Finney

text: Finney on ollut kolmesti naimisissa. Tunnetuin puolisoista oli näyttelijä Anouk Aimée, jonka hän nai vuonna 1970 ja josta hän erosi vuonna 1978.


title: Naked When You Come

text: Naked when you come on vuonna 1998 julkaistu The Lollipopsin kokoelma-albumi, joka sisältää kahden virallisen, 1960-luvulla julkaistun Lollipops LP:n "Do You Know..." (1965) sekä "The Lollipops" (1965) raitoja, single-levytyksiä vuosilta 1963-1938, sekä Tanskan Radiolle (DR) tehdyn dj-noize-mixauksen 60-luvun hitistä "Neked When You Come". Sävellys ja sanoitus kaikki muut Torben & Jørgen Lundgreen paitsi 14: Hank Hunter/Stan Vincent ja 17: Madara/White.


title: Kelttiläinen musiikki

text: Kelttiläinen musiikki on yleisnimitys musiikille, jossa on vaikutteita kelttiläisten maiden eli Irlannin, Skotlannin, Walesin, Bretagnen ja Galician kansanmusiikkiperinteistä. Kelttiläisiä vaikutteita sisältävää rockia tai muuta populaarimusiikkia voidaan kutsua myös nimellä "Celtic fusion" eli kelttiläinen fuusio.


title: Kelttiläinen musiikki

text: Kelttiläisessä musiikissa käytettäviä soittimia ovat esimerkiksi viulu, huilu, tinapilli, säkkipilli, Uilleann-pilli, bombarde, vapaalehdykkäsoittimet kuten harmoni, harmonikat ja concertina; banjo, mandoliini, busuki, kitara, kelttiläinen harppu, dulcimer, bodhrán sekä muut lyömäsoittimet.


title: Phyllis Schlafly

text: Phyllis McAlpin Schlafly (o.s. Stewart; 15. elokuuta 1924 St. Louis, Missouri – 5. syyskuuta 2016 St. Louis, Missouri) oli yhdysvaltalainen konservatiivi, joka tuli tunnetuksi muun muassa feministiliikkeeseen kohdistamastaan kritiikistä.


title: Phyllis Schlafly

text: Schlafly syntyi katoliseen perheeseen Missourissa. Hän pyrki, mutta ei kertaakaan päässyt Yhdysvaltain kongressiin. Hän sai miehensä John Fred Schlaflyn kanssa kuusi lasta, joista Andrew on tullut tunnetuksi Conservapedian perustajana.


title: Phyllis Schlafly

text: Schlafly julkaisi lukuisia kirjoja, joista tunnetuimpien joukossa on "A Choice Not an Echo" (1964). Hän sai vuonna 1978 juris doctorin arvon Washington University Law Schoolista Saint Louisissa.


title: Robert Prosinečki

text: Robert Prosinečki (s. 12. tammikuuta 1969) on kroatialainen jalkapallovalmentaja ja entinen keskikenttäpelaaja. Tammikuusta 2018 lähtien hän on toiminut Bosnia ja Hertsegovinan maajoukkueen päävalmentajana.


title: Robert Prosinečki

text: Prosinečki oli pelipaikaltaan hyökkäävä keskikenttäpelaaja. Hänet tunnettiin erityisesti teknisistä taidoistaan. Prosinečkia pidetään yhtenä Kroatian kaikkien aikojen parhaista pelaajista. Hän oli yksi Kroatian "kultaisen sukupolven" tähdistä. Monet pitivät Prosinečkia myös yhtenä sukupolvensa lahjakkaimmista pelaajista maailmassa. Muun muassa lukuisat loukkaantumiset ja raju tupakointi kuitenkin estivät hänen nousunsa aivan kirkkaimmalle huipulle.


title: Robert Prosinečki

text: Prosinečki edusti seuratasolla Jugoslaviassa Dinamo Zagrebia ja Belgradin Punaista tähteä sekä Kroatiassa Croatia Zagrebia, Hrvatskia ja Zagrebia. Hän oli yksi avainpelaajista Punaisen tähden voittaessa Euroopan cupin vuonna 1991. Prosinečki edusti myös Espanjassa Real Madridia, Real Oviedoa, Barcelonaa ja Sevillaa, Belgiassa Standard Liègeä, Englannissa Portsmouthia sekä Sloveniassa Olimpija Ljubljanaa. Parhaiten hänet muistetaan Espanjasta ja Portsmouthista.


title: Robert Prosinečki

text:
Prosinečki pelasi Jugoslavian maajoukkueessa vuosina 1989–1991 15 ottelua ja teki niissä 4 maalia. Hän edusti Jugoslaviaa MM-kilpailuissa vuonna 1990. Prosinečki oli mukana myös Jugoslavian nuorten maailmanmestaruuden voittaneessa joukkueessa vuonna 1987. Hänet valittiin tuolloin turnauksen parhaaksi pelaajaksi. Kroatian maajoukkuessa Prosinečki pelasi vuosina 1994–2002 49 ottelua ja teki niissä 10 maalia. Hän edusti Kroatiaa EM-kilpailuissa vuonna 1996 sekä MM-kilpailuissa vuosina 1998 ja
2002. Prosinečki saavutti Kroatian riveissä MM-pronssia vuonna 1998. Hän on MM-historian ainoa kahden eri maan riveissä maalin tehnyt pelaaja osuttuaan Jugoslavian paidassa Arabiemiirikuntia vastaan vuonna 1990 sekä Kroatian paidassa Jamaikaa ja Alankomaita vastaan vuonna 1998.Prosinečki aloitti valmennusuransa Slaven Bilićin apulaisvalmentajana Kroatian maajoukkueessa vuonna 2006. Hän oli mukana luotsaamassa Kroatiaa EM-kisoihin 2008, joissa tie katkesi lopulta puolivälierissä.


title: Robert Prosinečki

text: Joulukuussa 2010 Prosinečki siirtyi serbialaisseura Belgradin Punaisen tähden päävalmentajaksi. Prosinečkin johdolla Punainen tähti sijoittui kauden päätteeksi Serbian superliigassa toiseksi häviten mestaruuden voittaneelle FK Partizanille kuusi pistettä. Kaudella 2011/12 mestaruus jäi jälleen saavuttamatta Partizanin viedessä jo viidennen perättäisen mestaruutensa. Prosinečki erosi tehtävästään elokuussa 2012, kun Punainen tähti jäi kauden avausottelussaan 2–2 tasapeliin FK Rad Belgradin kanssa.


title: Robert Prosinečki

text: Lokakuussa 2012 Prosinečkista tuli Turkin Superliigassa häntäpäähän juuttuneen Kayserisporin päävalmentaja. Prosinečki johdolla seura paransi esityksiään liigassa ja 13 voiton myötä Kayserispor kipusi lopulta viidenneksi. Kaudella 2013/14 peliesitykset takkusivat ja Kayserispor vajosi liigan hännille. Prosinečki tarjoutui eroamaan tehtävästään lokakuussa 2013, mutta seurajohto kieltäytyi. Menestystä ei loppuvuoden aikanakaan juuri tullut, vaan Kayserispor jumittui putoamisviivan alapuolelle ja putosi myös Turkin cupista. Lopulta Prosinečki jätti seuran vuoden 2013 lopussa.


title: Robert Prosinečki

text: Joulukuun alussa 2014 Prosinečkista tuli Azerbaidžanin maajoukkuevalmentaja EM2016-karsintojen loppuun ulottuvalla sopimuksella. Azerbaidžanin menestys Prosinečkin alaisuudessa oli kohtalaista. Toisaalta joukkue pelasi tasapelit Norjaa ja Kroatiaa vastaan, mutta jäi tasoihin Maltan kanssa kotonaan ja onnistui lopulta voittamaan vain yhden kuudesta pelaamastaan karsintaottelusta. Kroatialainen jatkoi kuitenkin päävalmentajana myös MM2018-karsinnoissa. Joukkue aloitti karsinnat pirteästi voittamalla San Marinon ja Norjan sekä pelaamalla vierastasapelin Tšekin kanssa. Murskatappio vierasottelussa Pohjois-Irlannille sysäsi Azerbaidžanin tappiokierteeseen ja lopulta joukkue sijoittui karsintalohkonsa toiseksi viimeiseksi. Karsintojen jälkeen Prosinečki ei jatkanut sopimustaan.


title: Robert Prosinečki

text: Tammikuussa 2018 Prosinečkista tuli Bosnia ja Hertsegovinan maajoukkueen päävalmentaja.


title: Slim Whitman

text: Ottis Dewey "Slim" Whitman Jr (20. tammikuuta 1923 – 19. kesäkuuta 2013) oli yhdysvaltalainen countrymusiikin laulaja-lauluntekijä.


title: Slim Whitman

text: Whitman syntyi Tampassa, Floridassa ja julkaisi vuonna 1948 ensimmäisen singlensä saatuaan levytyssopimuksen RCA Recordsilta. Vuonna 1955 hän saavutti Britanniassa listaykkössijan laulullaan ”Rose Marie”. Hän pääsi Grand Ole Opryyn ja esiintyi musiikkielokuvassa "Jamboree" (1957).


title: Slim Whitman

text: Whitman oli vierailevana esiintyjänä Wolfman Jackin "The Midnight Special" -show’ssa. Hän lopetti uusien levytysten tekemisen vuonna 1974.


title: Slim Whitman

text: Whitmanilla on tähti Hollywood Walk of Famella. Hänen kappaleensa ”Indian Love Call” vuodelta 1952 on keskeinen Tim Burtonin "Mars hyökkää!" -elokuvassa.


title: Kikkan Randall

text: Kikkan Randall (s. 31. joulukuuta 1982 Salt Lake City, Utah, Yhdysvallat) on yhdysvaltalainen uransa päättänyt maastohiihtäjä. Hänen parhaat saavutuksensa ovat sprinttihiihdosta. Hän on voittanut parisprintin maailmanmestaruuden (2013) ja olympiakullan (2018) lisäksi sprintin MM-hopeaa Liberecissä 2009 ja MM-pronssia Lahdessa 2017 sekä sprintin maailmancupin kokonaiskilpailun kausilla 2011–2012, 2012–2013 ja 2013–2014.


title: Kikkan Randall

text: Randall asuu Anchoragessa, Alaskassa, jossa hän opiskelee Alaska Pacificin yliopistossa. Randallin täti Betsy Haines osallistui maastohiihtoon vuoden 1980 olympialaisissa ja setä Chris Haines vuoden 1976 kisoihin.


title: Kikkan Randall

text: Randall käytti itsestään lempinimeä ”Kikkanimal”. Häntä valmensivat Erik Flora ja Frode Lillefjell. Randall valittiin Kansainvälisen Olympiakomitean urheilijajäseneksi vuonna 2018. Randall ilmoitti heinäkuussa 2018 sairastavansa rintasyöpää.


title: Kikkan Randall

text: Vuoden 2001 nuorten maailmanmestaruuskilpailujen sprintissä Randall sijoittui kuudenneksi – se oli kaikkien aikojen paras yhdysvaltalaisnaisen sijoitus nuorten maastohiihdon MM-kisoissa. Randall teki olympiadebyyttinsä vuoden 2002 talvikisoissa Salt Lake Cityssä ja sijoittui 44:ksi sprintissä – ennen olympialaisia hän oli voittanut ensimmäisen Yhdysvaltain mestaruutensa sprintissä. Tammikuussa 2006 hän voitti samassa paikassa Yhdysvaltain mestaruuden 5 kilometrin vapaalla ja 10 kilometrin perinteisellä sekä oli sprintissä toinen. Edellisvuonna maailmanmestaruuskisoissa Saksan Oberstdorfissa hän hiihti sprintissä sijalle 30.


title: Kikkan Randall

text: Vuoden 2006 olympialaisissa Randall sijoittui yhdeksänneksi olympiakisojen sprintissä. Se on kaikkien aikojen paras yhdysvaltalaisen naisen olympialaisissa maastohiihdossa saavuttama sijoitus. Muutama viikko olympialaisten jälkeen Borlängen maailmancupissa Randall oli sprintin viides.


title: Kikkan Randall

text:
21. tammikuuta 2007 Randall oli kolmas Rybinskissa käydyssä sprintin maailmancuposakilpailussa. Se oli kautta aikojen paras yhdysvaltalaisen naisen maastohiihtosijoitus cupissa. 16. joulukuuta 2007 samassa paikassa käydyssä sprintissä Randall voitti uransa ensimmäisen maailmancuposakilpailun.
Randall sai Liberecin MM-kilpailujen 2009 vapaan hiihtotavan sprintissä hopeaa Arianna Follisin jälkeen. Vancouverin olympialaisissa 2010 hän sijoittui perinteisen tyylin sprintissä kahdeksanneksi ja parisprintissä kuudenneksi Caitlin Comptonin kanssa. Myöhemmin samana talvena hän sijoittui toiseksi Holmenkollenin vapaan hiihtotavan sprinttikilpailussa. Joulukuussa 2010 hän oli toinen Düsseldorfin vapaan hiihtotavan sprinttikilpailussa ja viikkoa myöhemmin kolmas Davosin vapaan hiihtotavan sprintissä. Myöhemmin samalla kaudella hän voitti Liberecin ja Drammenin vapaan hiihtotavan sprinttikilpailut. Hän sijoittui sprintticupin kokonaispisteissä kolmanneksi ja maailmancupin kokonaiskilpailussa kymmenenneksi.


title: Kikkan Randall

text: Randall voitti joulukuussa 2011 Düsseldorfin ja Davosin vapaan hiihtotavan maailmancupsprintit sekä sijoittui Sadie Bjornsenin kanssa Düsseldorfin parisprintissä toiseksi. Tammikuussa hän oli Milanossa toinen sekä henkilökohtaisessa että parisprintissä. Helmikuussa hän sijoittui kolmanneksi Szklarska Poręban sprintissä. Hän voitti sprinttihiihdon maailmancupin ja sijoittui maailmancupin kokonaiskilpailussa viidenneksi.


title: Kikkan Randall

text: Maailmancupkaudella 2012–2013 Randall sijoittui kolmanneksi Jällivaaran 10 kilometrin vapaan hiihtotavan kilpailussa. Hän voitti Quebecissä vapaan hiihtotavan henkilökohtaisen sprintin ja parisprintin. Canmoressa hän oli toinen vapaan hiihtotavan sprintissä. Tour de Skillä hän voitti Oberhofin prologin ja Val Müstairin sprinttikilpailun. Helmikuussa hän voitti vapaan hiihtotavan sprintin Sotšissa. Val di Fiemmen MM-kilpailuissa 2013 Randall voitti parisprintin maailmanmestaruuden Jessica Digginsin kanssa. Lahden maailmancupissa hän voitti vapaan hiihtotavan sprintin. Hän voitti sprintticupin kokonaiskilpailun ja oli maailmancupin kokonaispisteissä kolmas.


title: Kikkan Randall

text: Kaudella 2013–2014 Randall sijoittui toiseksi Davosin vapaan hiihtotavan sprintissä sekä voitti Nové Měston, Szklarska Poręban ja Lahden vapaan hiihtotavan sprintit. Hän voitti sprintticupin kolmannen kerran peräkkäin. Maailmancupin kokonaiskilpailussa hän oli kuudes. Falunin MM-kilpailuissa 2015 hän sijoittui 10 kilometrin vapaan hiihtotavan kilpailussa 15:nneksi. Hän oli maaliskuussa 2015 kolmas Lahden vapaan sprintissä.


title: Kikkan Randall

text: Randall jätti kauden 2015–2016 väliin, koska hän sai ensimmäisen lapsensa ja sanoi tähtäävänsä sen jälkeen vuoden 2018 olympialaisiin. Lahden MM-kilpailuissa 2017 Randall saavutti pronssia vapaan hiihtotavan sprintissä. Maailmancupkaudella 2017–2018 hän sijoittui kolmanneksi Davosin vapaan hiihtotavan sprintissä joulukuussa 2017. Pyeongchangin olympialaisissa 2018 hän voitti vapaan hiihtotavan parisprintissä kultaa Jessica Digginsin kanssa. Viestissä Yhdysvallat sijoittui viidenneksi Randallin hiihtäessä kolmannen osuuden. Hän sijoittui 10 kilometrin vapaan hiihtotavan kilpailussa 16:nneksi ja 15 kilometrin yhdistelmäkilpailussa 40:nneksi.


title: Kikkan Randall

text: Maaliskuussa 2018 Randall ilmoitti lopettavansa kilpahiihtäjän uransa Falunin maailmancupin jälkeen.


title: Suomalainen rap

text: Suomalainen rap eli suomirap on Suomessa tuotettua rap-musiikkia, joka yleisesti ottaen esitetään suomeksi, mutta joskus myös englanniksi. Suomessa tehtiin rappia jo 1980-luvun alussa ja suomalainen rap sai muutamien esittäjien muodossa suosiota 1990-luvun alussa, mutta pysyvämmäksi ilmiöksi se jäi vasta 2000-luvulla.


title: Suomalainen rap

text: Hiphopin Suomeen saapumisen vaikuttimena olivat graffitikulttuuri ja taivaskanavat. Graffitien tekijät löysivät Helsingin Lepakon, jossa 1980-luvun puolivälistä lähtien järjestettiin breakdance- ja hiphopjuhlia. Suomen ensimmäisiä hiphop-yhtyeitä olivat The Master Brothers ja Definite Three (myöhemmin Definite Four). Ensimmäisenä levytettynä suomalaisena hiphop-kappaleena on yleisesti mainittu General Njassa and the Lost Division -yhtyeen kappaletta "I'm Young, Beautiful and Natural", joka ilmestyi vuonna 1983.


title: Suomalainen rap

text: Varsinainen suomenkielinen räpmusiikki herätti ensimmäisen kerran huomiota 1980-luvun lopulla, kun turkulainen Pääkköset julkaisi esikoisalbuminsa, jonka T. T. Oksala tuotti ottaen vaikutteita Beastie Boysilta. Myös sanoituksissa oli runsaasti amerikkalaisilta esikuvilta suomennettuja riimejä. Ensimmäinen suuri suomiräpmenestys oli hyvinkääläinen Raptori ja samoihin aikoihin myös MC Nikke T rynnisti markkinoille. Näiden yhtyeiden lähestymistapa musiikkiin oli varsin humoristinen.


title: Suomalainen rap

text: Myöhemmät suomiräppärit suhtautuvat usein nihkeästi 1990-luvun alun suosittuihin yhtyeisiin. Esimerkiksi Niko Toiskallio on väittänyt, että tuolloin pinnalle noussut tanssipoppia muistuttanut huumorirap vei uskottavuuden vakavammalta räpmusiikilta ja jopa tuhosi Suomen räpskenen, joka alkoi heräillä uudestaan 1990-luvun puolivälin jälkeen. Underground-piirit pysyivät erossa huumoriräppäreistä. Vuonna 1991 ilmestyi englanninkielinen levy Damn the Band -kaksikolta, jonka yhteistyössä helsinkiläisen Cool Sheiksin kanssa 1995 tekemä "" oli Karri Miettisen (Paleface) mukaan ensimmäinen kansainvälisen tason räpalbumi. Samoihin aikoihin nelinkertainen miksauksen suomenmestari Dj Slow perusti yhdessä Miikka Lommin kanssa The Brown Sand Brothers -ryhmän. Slow ja Kool Skinny aloittivat myös Suomen ensimmäisen säännöllisen hiphopkulbi-illan Bottalla. Tampereella 1990-luvun alulla aktivoitui Nuera, joka aloitti the Funkiestin perustajan Juhan mukaan ensimmäisenä hiphopryhmänä omakustanteiden tuotannon. Vuosikymmenen lopulla ilmestyi jo seuraavan aallon merkittäviä suomalaisia räplevyjä. Olarilaiset räppärit, joista tunnetuimpia lienevät Davo, Raimo, Setä Koponen, BJD, Ässä ja Edu Kehäkettunen olivat ensimmäisiä suomenkielisen underground-rapin kehittäjiä aloittaessaan jo 1990-luvun puolivälissä. Fintelligens-yhtye toi ensimmäisenä mainstream-yhtyeenä suomenkielisen räpin pinnalle 1990-luvun lopussa ja sai pian monia seuraajia.


title: Suomalainen rap

text: 2000-luvun taitteessa suomalaista räpmusiikkia näkyi taas myyntilistoilla. Tällä kertaa yhtyeiden musiikintyyli ja asenne oli lähempänä yhdysvaltalaisia esikuvia. Suomihiphop-buumin aikoihin suurten levy-yhtiöiden suojiin pääsivät muun muassa Avain (nykyisin Asa), Ezkimo, Flegmaatikot, Kapasiteettiyksikkö, Paleface, Seremoniamestari ja Tulenkantajat. MoonTV-nuorisotelevisiokanavalla runsaasti näytetty MC Taakibörsta ei julkaissut koskaan pitkäsoittoa, mutta yhtyeen single "PA 2001" ylsi Suomen virallisella listalla seitsemänneksi.


title: Suomalainen rap

text: Nykyisin monet suomalaiset rap-artistit julkaisevat musiikkiaan omakustanteina tai pienten itsenäisten levy-yhtiöiden, kuten Monspin, 3rd Railin, Rähinän ja Numbers Entertainmentin kautta. Suomen viralliselle albumilistalle ovat yltäneet mm. Monspin Ruudolf, Eevil Stöö, Tuuttimörkö, Kemmuru, DJPP, DJ Kridlokk, Notkea Rotta ja Steen1, 3rd Railin Reilukerho, Jontti & Shaka ja Hannibal & Soppa, Pikku G, Rähinän Elastinen sekä Iso H, Trilogia ja Cheek sekä Numbersin Asa ja suomalaista R'n'B musiikkia tekevä Stig Dogg.


title: Suomalainen rap

text: 2010-luvulla Jyväskylä on ollut eräitä tuotteliampia alueita rap-musiikin saralla pääkaupunkiseudun ulkopuolella. Jyväskyläläisiä rap-muusikkoja ovat esimerkiksi Rekami, Are, Kriso ja Gettomasa. Ennen 2010-lukua jyväskyläläiselle hip hopille uraa uursivat muun muassa Matti Partanen ja Urbaanilegenda-kollektiivi.


title: Suomalainen rap

text: Rap SM on vuodesta 2000 järjestetty kilpailu, jossa suomalaiset mittelevät parhaimman battle-artistin tittelistä. Rap SM -tapahtuma järjestetään Helsingin Nosturissa.


title: Stephanie Swift

text: Stephanie Swift (s. 7. helmikuuta 1972) on yhdysvaltalainen pornonäyttelijä. Alastonmallina aloittanut Swift siirtyi pornoalalle vuonna 1995, jolloin hänen ensimmäinen softcore-tyylinen esiintymisensä oli Playboyn "Up Close and Dangerous". Ensimmäinen hardcore-rooli oli elokuvassa Space Sirens. Hän saavutti suurta suosiota voittaen useita palkintoja, kuten AVN:n vuoden 1997 halutuin naisesiintyjä.


title: Stephanie Swift

text: Nykyisin Swift esiintyy eroottisena tanssijana. Vuonna 2004 hän perusti oman tuotantoyhtiön Swift Entertainmentin, jossa toimii itse ohjaajana, käsikirjoittajana ja tuottajana.


title: Sander Schwartz

text: Sander Schwartz (s. 7. tammikuuta 1954 Cleveland, Ohio, Yhdysvallat) on yhdysvaltalainen Daytime Emmyllä palkittu televisioanimaatioiden tuottaja. Hän oli puheenjohtajana Warner Bros. Animationiolla vuosien 2001–2007 välisenä aikana ja heinäkuussa 2007 palasi takaisin Sony Pictures Television International Productionsin puheenjohtajaksi.


title: Sander Schwartz

text: Schwartz oli kiinnostunut jo lapsesta lähtien television liiketoiminnasta. Valmistuttuaan high schoolista hän lähti opiskelemaan lakia Chicagoon ja työskenteli apulaissihteerinä AFTRAssa (American Federation of Television and Radio Artists). Schwartz muutti vuonna 1982 New Yorkiin työskentelemään CBS Entertainmentiin, josta hän sai kiinnostuksensa lasten televisio-ohjelmiin. 1980-luvun lopulla Schwartz matkasi Kaliforniaan, jossa hän työskenteli muun muassa Columbia Pictures Television yhtiöille varapuheenjohtajana vuosina 1989–1999 ja puheenjohtajana Sony Pictures Family Entertainmentille vuosina 1999–2001. Tämän jälkeen hänet nimitettiin Warner Bros. Animationin puheenjohtajaksi vuonna 2001, mutta vuoden 2007 jälkeen Schwartz erosi tehtävästään palatakseen takaisin Sonylle, jossa hän toimii nykyisin puheenjohtajana.


title: Seinäjoki-Lentis

text: Seinäjoki Lentis on vuonna 2003 perustettu lentopalloseura. Seurassa lentopalloa harrastaa 18. juniorijoukkuetta, ja kaksi aikuisjoukkuetta.


title: Seinäjoki-Lentis

text: Miesten edustusjoukkue kuuluu 1-sarjassa pelaavan Kuutoset Volleyn seuran alle, ja naisten edustusjoukkue pelaa lentopallon 2-sarjassa, Suomen kolmanneksi korkeimmalla sarjatasolla. Seinäjoki Lentis oli ennen Seinäjoen Maila-Jussien kanssa yhdessä saman katon alla, mutta vuonna 2003 tiet erosivat ja lentopallon puoli perusti oman seuransa.


title: Seinäjoki-Lentis

text:
Seinäjoen Maila-Jussien aikana lentopallossa joukkue pelasi mestaruussarjassa (nyk. SM-liiga) 1980-luvulla. Seinäjoki voitti kaksi peräkkäistä suomenmestaruutta vuosina 1985-1986 ja Suomen cupin mestaruuden vuonna 1986. Lisäksi joukkue pelasi kahtena kautena peräkkäin Euroopan Cupissa. Mestaruuskausien jälkeen joukkue kuitenkin hajosi ja heikentyi. Lopulta joukkue putosi 1-sarjaan vain muutamalla pisteellä, ja Jussit päättivät lopettaa huippulentopallo toimintansa vuonna 1991.
Naisten lentopallossa edustusjoukkue pelasi Lentopallon SM-liigassa 2000-luvun alussa, mutta jättäytyi liigasta pois talousongelmien vuoksi. Joukkueen nimi oli alkuvuosina Jymy-Jussit, joka johtui Seinäjoen ja Nurmon joukkueiden yhdistämisestä. Toisena liigakautenaan joukkueen nimeksi vaihtui Seinäjoen Tango, ja se ylsi pudostuspeleihin SM-liigassa. Myös seuraavalla kaudella joukkue ylsi aina pudotuspeleihin asti. Kauden jälkeen Tango kuitenkin lopetti toimintansa huippulentopallossa.


title: Seinäjoki-Lentis

text: Vuonna 2003 perustettu Seinäjoki-Lentis sai heti alkuun suuren tehtävän kun seura järjesti yhdessä Nurmon Jymyn kanssa maailman suurimman lentopalloturnauksen, Power cupin kesäkuussa 2005. Turnaus sujui loistavasti ja samalla tehtiin tuohon mennessä historian suurin osanottajamäärä joukkueissa, 935 joukkuetta. Suomen Lentopalloliitto valitsi Selen ja Jymyn yhteistyön vuoden lentopalloilmiöksi 2005.


title: Seinäjoki-Lentis

text: Seuran junioritoiminta on ollut menestyksellistä kautta aikojen. Vuonna 2005 Seinäjoki Lentikseen tuotiin C-poikien Suomen mestaruus ja lisäksi B-poikien SM-hopea. Seuraavana vuonna seura otti jälleen B-poikien SM-hopeaa, joka kirkastui kaudelle 2007 kun tuomisina oli jälleen B-poikien Suomen mestaruus. SM-mitaliputki jatkui myös kaudella 2008 kun Selen 1993-syntyneet pojat toivat seuraan jälleen Suomen mestaruuden C-pojissa. Lisäksi SeLen 1993-syntyneet pojat voittivat 2008 Savonlinnan Power Cupista hopeaa.


title: Seinäjoki-Lentis

text: Kauden 2008-09 jälkeen lentopallon miesten 2-sarjajoukkueen toiminta siirrettiin uuden fuusioseuran Kuutoset Volleyn alle. Kuutoset pelaavat kaudella 2009-10 miesten 1-sarjassa sekä 2-sarjassa.


title: Seinäjoki-Lentis

text: Lentopallon Power Cup järjestetään myös vuonna 2010 Seinäjoella. Järjestäjä seuroina toimivat jälleen Seinäjoki Lentis ja Nurmon Jymy. Päätapahtumapaikkana on jälleen Seinäjoen keskusravirata, joka viime kerralla todettiin erinomaiseksi kisapaikaksi. Oheistapahtumia järjestetään myös uimahalli-urheilutalossa. Joukkueet majoittuvat kaupungin kouluissa.


title: Seinäjoki-Lentis

text: Muutamat Seinäjoen Maila-Jussien aikaiset pelaajat valmentavat nykyään Seinäjoki Lentiksen juniori joukkueita. Myös Seinäjoen Tangon pelaajista, muutamat ovat mukana lentopallotoiminnassa Seinäjoella. Seinäjoen Tangon kasvatteja ovat muun muassa Leena Havunen, ja Annukka Talvitie, jotka molemmat pelaavat nykyään naisten lentopallomaajoukkueessa.


title: Seinäjoki-Lentis

text: Seuran puheenjohtajana aina kauden 2011 loppuun asti toiminut Jari Nordberg valittiin vuoden seuratoimijaksi vuonna 2010-11.


title: Seinäjoki-Lentis

text: Aikuiset (SMJ)


title: Seinäjoki-Lentis

text: Juniorit:


title: Seinäjoki-Lentis

text: Lista Seinäjoki Lentistä edustaneista junioreista, jotka pelaavat nykyisin SM-liigassa tai ovat pelanneet SM-liigassa:


title: May McAvoy

text: May McAvoy (8. toukokuuta 1899 New York Cityssä – 26. huhtikuuta 1984 Los Angelesissa, Kaliforniassa) oli irlantilaissyntyinen yhdysvaltalainen uraauurtava mykän elokuvan näyttelijätär, jonka tiedetään esiintyneen myös kaikkein varhaisimmissa äänielokuvissa.


title: May McAvoy

text: McAvoy debytoi valkokankaalla 1917. Yli kolmessakymmenessä elokuvassa esiinnyttyään hän näytteli Ramon Novarron ja Francis X. Bushmanin kanssa ohjaaja Fred Niblon tuotantoa olevassa elokuvassa "Ben-Hur", jonka oli julkaissut elokuvayhtiö Metro-Goldwyn-Mayer. Täyspitkä kokoillan elokuva oli mykän elokuvan kauden yksi ylenpalttisimmista ja spektaakkelimaisimmista tuotoksista. Hänet kuitenkin muistetaan parhaiten roolistaan Al Jolsonin kanssa kaikkien aikojen ensimmäisessä äänielokuvassa "Jazzlaulajassa" (1927). Vaikka hänen ääntään ei olla koskaan kuultu mykkäelokuvissa, hän puhui useissa muissa elokuvissa, mukaan lukien toisessa Warner Brothersien julkaisemassa "all-talkie" -elokuvassa, "The Terror" (1928), jonka ohjasi Roy Del Ruth ja jossa hänen vastanäyttelijänään oli Conrad Nagel.


title: May McAvoy

text: On yleisesti tiedossa, että hänen valkokankaalla kuultu äänensä ei ole aito, ja hän siirtyikin pian eläkkeelle. Myöhemmin hän palasi elokuvateollisuuden pariin ja näytteli pieniä rooleja 1940- ja 1950-luvun elokuvissa. McAvoy teki viimeisen elokuvansa vuonna 1957 ja kuoli vuonna 1984. Hänet haudattiin Kalifornian Culver Cityn Holy Crossin hautausmaalle.


title: May McAvoy

text: Hänen elokuvateollisuuteen jättämänsä jäljet on tunnustettu tähdellä Hollywood Walk of Famessa osoitteessa 1731 Vine Street.


title: Garfield Saving Arlene

text: Garfield Saving Arlene on Hip Gamesin julkaisema tasohyppelypeli, joka on julkaistu PlayStation 2:lle ja PC:lle vuonna 2005. Peli pohjautuu suosittuun Karvinen-sarjakuvaan.


title: Garfield Saving Arlene

text: Peli alkaa, kun Osku herättää Karvisen tämän päiväunilta. Karvinen lyö Oskun maahan ja sanoo, että tämä ei kunnioita mitään. Samassa Karvinen kuulee auton äänen. Hän näkee rankkuriauton ja hänen tyttöystävänsä Arlenen sen kyydissä. Karvinen lähettää Oskun pelastamaan Arlenen, mutta hän kylläkin lähtee myös mukaan. He menevät pihojen kautta ja näkevät rekan. Osku lähtee se perään, mutta putoaa aukinaisena olevaan viemäriin. Karvinen lähtee tämän perään ja näin he päätyvät viemäriverkostoon. He kuitenkin löytävät tien ulos ja jatkavat matkaa. Osku ja Karvinen kuitenkin joutuvat taas eroon, kun Osku jää ansaan kellotehtaaseen. Karvinen menee tehtaaseen pelastamaan Oskun. Karvinen löytää Oskun ja he pakenevat taas viemäriverkostoon. Heidän sieltä päästyään on jo yö. Karvinen ja Osku jatkavat matkaa ja löytävät rankkuritoimiston. Siellä kauan aikaa Arlenea etsiessä he löytävät tämän, mutta joutuvat ratkaisemaan kolme ansaa. Viimeinen kenttä loppuu kun Arlene pääsee vapaaksi. Samassa peli palaa alkuun, jossa Osku herättää Karvisen. Hän huomaa, että kaikki oli vain unta. Samassa Karvinen kuulee saman auton äänen, mutta ei lähde sen perään, koska joutuisi taas vaaroihin ja koska hänen lempitv-ohjelmansa alkaa. Osku kuitenkin lähtee tämän perään ja joutuu rekan kyytiin.


title: Justine Joli

text: Justine Joli (16. heinäkuuta 1980 St. Louis, Missouri, Yhdysvallat) on amerikkalainen pornonäyttelijä. Vuonna 2000 pornotuottaja Kris Kramski tarjosi hänelle mallintöitä. Joli ei ottanut tarjousta vastaan, mutta sen sijaan sai Kramskin välityksellä yhteyden tunnettuun pornoalan kykyjenetsijään Roy Garciaan. Uransa alussa hän esiintyi nimellä Swan jolloin hän oli pukeutunut koulutyttömäisesti ja käytti silmälaseja.


title: Justine Joli

text: Joli on kuvaillut itseään animen, tieteistarinoiden ja sarjakuvien ystäväksi. Hän harrastaa myös Macintosh -tietokoneita. Justine Joli on seurustellut porno-ohjaaja DCypherin kanssa useita vuosia.


title: John R. Mott

text: John Raleigh Mott (25. toukokuuta 1865 – 31. tammikuuta 1955) oli yhdysvaltalainen "Young Men’s Christian Association" (YMCA) ja "World Student Christian Federation" (WSCF) pitkäaikainen virkailija. Hän sai vuonna 1946 Nobelin rauhanpalkinnon pitkäaikaisesta työstään rauhan hyväksi ja aikaansaamiseksi.


title: John R. Mott

text: Mott syntyi Livingston Manorissa Sullivan Countyssa, New Yorkissa, hän muutti perheensä mukana jo syntymävuotensa syyskuussa Postvilleen, joka sijaitsee Iowassa. Hän opiskeli Upper Iowa Universityssa historia pääaineenaan. Hän voitti myös yliopistonsa väittelykilpailun. Suoritettuaan perustutkinnon hän jatkoi 1888 opiskelua Cornellin yliopistossa. Vuonna 1891 hän avioitui Leila Ada Whiten kanssa, ja heille syntyi kaksi tytärtä ja kaksi poikaa.


title: John R. Mott

text: Vuodet 1895–1920 Mott työskenteli WSCF:n pääsihteerinä. Mott, joka oli myös amerikkalainen metodistikirkon maallikkosaarnaaja, johti vuonna 1910 puhetta Maailman lähetystyökonferenssissa, joka oli uudenaikaisen protestanttisen lähetystyön ja uudenaikaisen protestanttisen ekumeenisen liikkeen alkupiste.


title: John R. Mott

text: Mott toimi WSCF:n puheenjohtaja 1920–1928. Tässä tehtävässä hänen toimintakenttinään olivat lähetystyö, ekumenia sekä rauhatyö. WSCF:n suomalainen jäsenjärjestö on Suomen Kristillinen Ylioppilasliitto, SKY. Jotkut historioitsijat ovat pitäneet häntä omana aikanaan eniten matkustaneena ja yleismaailmallisesti hyväksytyimpänä kristittynä.


title: Jännitereferenssi

text: Jännitereferenssi on elektroninen laite, joka tuottaa tasaista jännitettä laitteen kuormituksesta, tehonsyötön vaihtelusta tai lämpötilasta riippumatta. Jännitereferenssiä voidaan kutsua myös jännitelähteeksi, mutta yleensä jännitereferenssin teho riittää ainoastaan vertailujännitteen tuottamiseen, eikä sitä voida samalla tavalla kuormittaa kuin varsinaisia jännitelähteitä. Jännitereferenssejä käytetään yleisesti analogia-digitaali- sekä digitaali-analogiamuuntimissa määrittelemään tulo- tai lähtöjännitealue.


title: Eknomoksen taistelu

text: Eknomoksen taistelu käytiin Rooman valtakunnan ja Karthagon laivastojen välillä 256 eaa. Taistelupaikka oli Libyanmerellä Sisilian etelä-rannikolla lähellä Eknomos-vuorta. Karthagolaiset eivät pystyneet päihittämään alkumenestyksestään huolimatta roomalaisten corvuksia - entraussiltoja, jotka olivat jokaisen roomalaislaivan keulassa. Karthago hävisi taistelun ja sen laivasto oli poissa pelistä. Näin Rooman hyökkäysjoukot purjehtivat Välimeren yli Afrikkaan ilman vastarintaa.


title: Eknomoksen taistelu

text: Roomalaiset lähettivät Sisiliaan v. 264 eaa. joukkojaan auttamaan mamertiinejä, jotka olivat vallanneet Messanan kaupungin, mutta kärsivät sitten tappion Syrakusan johtajalle Hieronille. Myös Karthago oli lähettänyt kenraali Hannon johtamia joukkoja Sisiliaan, jossa ne taistelivat roomalaisia vastaan. Roomalaiset alkoivat rakentaa laivastoa tajutessaan, että Sisilian maasto oli erittäin vaikeakulkuista ja heidän tarvitsisi saada meren herruus päästäkseen nousemaan maihin Afrikkaan. He keksivät myös corvuksen - järeän entraussillan, jonka avulla pystyttiin sitomaan oma ja vihollisen laiva yhteen. Siinä olleen sillan kautta jalkaväki pystyi sitten etenemään vihollislaivaan.


title: Eknomoksen taistelu

text: Roomalaisilla oli 330 kaleeria, jotka suurimmaksi osaksi olivat viisisoutuja, mutta mukana oli myös ainakin 2 kuusisoutua ja lukuisia pienempiä aluksia. Lisäksi jokaisessa laivassa oli corvus. Miehiä oli yhteensä n. 140 000. Rooman laivasto jakautui neljään osastoon, joista 2 oli kiilamuodostelmassa, kolmas niiden takana ja neljäs suojasi selustaa.


title: Eknomoksen taistelu

text: Karthagolaisilla oli hieman enemmän eli 350 kaleeria, jotka olivat myös suurimmaksi osaksi viisisoutuja. Miehiä oli 150 000. Hamilkar järjesti laivansa leveään rivistöön, joka kääntyi rannikon puolella roomalaisten sivustaa kohti.


title: Eknomoksen taistelu

text: Taistelu alkoi, kun 2 ensimmäistä roomalaisosastoa hyökkäsi karthagon rivistöä vastaan ja perääntyi heti, vetäen vihollisen laivat mukanaan. Roomalaisten kolmas ja neljäs osasto joutuivat sitten äkkiä ankaran hyökkäyksen kohteeksi ja ne saarrettiin. Karthagolaiset eivät kuitenkaan olleet keksineet mitään vasta-aineita roomalaisten corvukselle, eivätkä näin pystyneet estämään niitä. Hamilkarin vetäydyttyä, Regulus ja Vulso palasivat auttamaan piiritettyä kolmatta ja neljättä osastoa. Taistelu jatkui sekavien yhteenottojen sarjana ja niissä jokaisessa roomalaiset osoittautuivat paremmiksi. Konsulit onnistuivat johtamaan laivojaan paremmin. Lopulta Hanno vetäytyi kärsittyään raskaita tappioita.


title: Eknomoksen taistelu

text: Rooman laivasto palasi taistelun jälkeen lepäämään Sisiliaan. Karthagon laivasto oli nyt lyöty ja maihinnousujoukot pääsivät rauhassa etenemään Afrikkaan.


title: Limmat

text: Limmat on Aarejoen sivujoki Sveitsissä. Joki on pituudeltaan 36,4 km. Limmat on viimeinen osa noin 140 kilometrin pituista Linth-Limmatin vesistöaluetta. Limmat saa alkunsa Zürichjärvestä 406 metrin korkeudessa ja laskee Aareen. Sihl on Limmatin pisin sivujoki.


title: Limmat

text: Asukasluvultaan suurin kaupunki Limmatin varrella on Zürich, jonka keskustan läpi se virtaa.


title: Zürichinjärvi

text: Zürichinjärvi () on Zürichin, St. Gallenin ja Schwyzin kantoneissa sijaitseva järvi Sveitsissä. Se sijaitsee Zürichin kaupungista kaakkoon. Järvi saa pääosan vedestänsä Linthjoesta, joka saa alkunsa Glarusin Alpeilta. Järven vedet laskevat Limmatia pitkin Aareen ja edelleen Reiniin.


title: Zürichinjärvi

text: Zürichinjärvi on pinta-alaltaan noin 89 neliökilometrin suuruinen ja sen suurin syvyys on 143 metriä. Järvi sijaitsee noin 406 metriä merenpinnan yläpuolella. Sen rantakaupungeista suurimpia ovat Zürich ja Rapperswil-Jona.


title: Punaposkipeippo

text: Punaposkipeippo ("Uraeginthus bengalus") on pieni afrikkalainen varpuslintu.


title: Punaposkipeippo

text: Linnun pituus on noin 12,5–13 cm. Juhlapukuinen koiras on hyvin värikäs: yläpuoli on yhtenäisen ruskea, alapuoli, naama, pyrstö ja yläperä ovat siniset, maha keltainen ja kummallakin poskella on punainen laikku. Naaras on muuten samanlainen mutta siltä puuttuvat punaiset poskilaikut ja puku on himmeämmän värinen.


title: Punaposkipeippo

text: Punaposkipeippo elää Afrikassa Saharan eteläpuolella: lännessä Senegalista itään Etiopiaan ja Eritreaan sekä etelässä Sambiaan ja Tansaniaan. 1960-luvun puolimaissa laji siirrettiin Egyptin pohjoisosiin mutta se ei menestynyt eikä myöhempiä havaintoja ole. Lajin esiintymisalueen laajuus on noin 7,7 miljoonaa neliökilometriä ja sen kanta on elinvoimainen. Laji on istutettu myös Havaijille ja se on yleinen häkkilintu.


title: Punaposkipeippo

text: Kuivat savannit ja heinäarot sekä viljelysmaat, esikaupunkien puutarhat ja puistot.


title: Punaposkipeippo

text: Pesä on kudottu ruohonkorsista ja lehdistä puun tai pensaan oksalle ja siinä on sisäänkäynti sivulla. Käyttää myös vanhoja "Ploceus"-suvun pesiä. Naaras munii tavallisesti 4 tai 5 valkoista munaa. Haudonta-aika on noin 13 päivää ja poikaset ovat lentokykyisiä noin 20 päivän ikäisinä.


title: Punaposkipeippo

text: Siemenet ja vilja sekä hyönteiset, erityisesti termiitit.


title: Kotkan konserttitalo

text: Kotkan konserttitalo on Kotkassa sijaitseva vuonna 1907 valmistunut jugend-tyylinen rakennus, jonka suunnittelivat Eliel Saarinen ja Herman Gesellius. Rakennus toimii Kymi Sinfoniettan konserttitalona ja Kotkan kulttuuriasiainkeskuksen päätoimipaikkana. Rakennuksessa on myös Kotkan sosiaalidemokraattisen työväenyhdistyksen toimitiloja sekä ravintola- ja kokoustiloja.


title: Kotkan konserttitalo

text: Kotkan konserttitalo on alun perin Kotkan Työväenyhdistyksen työväentaloksi rakennuttama. Kotkansaarelle Keskuskadun ja Kotkankadun kulmaukseen noussutta taloa rakennettiin suurelta osin talkootyönä ja kustannussyistä alkuperäisiin suunnitelmiin kuulunut Keskuskadun puoleinen siipi jäi osittain rakentamatta. Rakennuksessa pidettiin Venäjän sosiaalidemokraattisen puolueen kokous vuonna 1907, johon osallistui muun muassa Vladimir Lenin. Jatkosodassa heinäkuussa 1941 rakennus vaurioitui pahoin pommituksessa ja sitä jälleenrakennettiin 1940-luvun lopulta 1950-luvulle. Kotkan sosiaalidemokraattinen työväenyhdistys myi 1980-luvulla kiinteistöstä puolet Kotkan kaupungille, jonka jälkeen rakennus peruskorjattiin mahdollisimman paljon alkuperäiseen asuunsa ja juhlasali kunnostettiin 463-paikkaiseksi konserttisaliksi.


title: Kimmo Liskomäen Pitkät Kalsarit

text: Kimmo Liskomäen Pitkät Kalsarit on vuonna 2002 perustettu punkpoprockia ja ramopunkia soittava yhtye. Se julkaisi vuoden 2004 alussa debyyttialbuminsa "Kimmo Liskomäen Pitkät Kalsarit". Alkuvuonna 2005 Woimasointu julkaisi yhtyeen toisen albumin "Liskoelämää". Yhtyeen kappale ”Sankari duunissa” oli mukana Woimasoinnun vuonna 2005 julkaisemalla kokoelma-albumilla "1-2-3-4!". Yhtyeen kolmannen albumin "Perustuu tositapahtumiin" julkaisi Rocket Records kesäkuussa 2008.


title: Kimmo Liskomäen Pitkät Kalsarit

text: Yhtye on kotoisin Helsingin Lauttasaaresta, jossa asuvat Kimmo ja Juhani Liskomäki. Saari asuu Helsingin Kalliossa, Backman Espoossa ja Iso-Jarnold Juvalla.


title: Cinelerra

text: Cinelerra on vapaa, avoimeen lähdekoodiin pohjautuva epälineaarinen videoeditointiohjelma Linux -käyttöjärjestelmälle. Myös toimiva Mac OS X -versio on saatu käännettyä. Cinelerra on Heroine Virtualin kehittämä ja se on julkaistu GNU GPL -lisenssin alaiseksi. Yksi Cinelerran tärkeimmistä ominaisuuksista on mahdollisuus koota video täysin erillisistä elementeistä (ns. kompositointi eli sommittelu).


title: Cinelerra

text: Cinelerra julkaistiin ensimmäisen kerran 1. elokuuta vuonna 2002, ja se perustui osittain aiemmin julkaistulle Broadcast 2000 -videoeditointiohjelmalle. Vuonna 2001 Heroine Virtual veti Broadcast 2000 -ohjelman pois levityksestä.


title: Cinelerra

text: Koska Cinelerra on ammattilaistasoinen videoeditointiohjelma, vaatii se runsaasti laskentatehoa tietokoneelta.


title: Cinelerra

text: Cinelerra sisältää tuen erittäin korkealaatuiselle ja korkeatarkkuuksiselle videolle ja äänelle. Se kykenee työstämään ääntä 64-bitin tarkkuudella, ja se voi toimia sekä RGBA että YUVA -väriavaruuksissa käyttäen liukulukuja ja vastaavasti 16-bittistä kokonaislukuesitysmuotoa. Cinelerra on riippumaton videon resoluutiosta ja kehysnopeudesta, mistä seuraa, että se tukee minkä nopeuksista ja tarkkuuksista videota tahansa.


title: Cinelerra

text: Cinelerran käyttöliittymä on samankaltainen muiden epälineaaristen videoeditointiohjelmien, kuten Adobe Premiere Pro -ohjelman, käyttöliittymien kanssa. Koska Cinelerralla onnistuu myös kompositiointi, voidaan sen käyttöliittymää pitää myös erityisesti kompositiointiin suunniteltujen ohjelmien, kuten Adobe After Effects tai Shake -ohjelmien, kaltaisena. Käyttäjä hallitsee ohjelmaa neljän ikkunan avulla:


title: Cinelerra

text: Cinelerran käyttöliittymä saa usein kritiikkiä, koska se ei myötäile kummankaan yleisen työpöytäympäristön, GNOMEn eikä KDE:n käyttöliittymää.